15 сентябрдан нотурар жой объектларидан фойдаланмаганлик учун санкциялар жорий этилади » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / 15 сентябрдан нотурар жой объектларидан фойдаланмаганлик учун санкциялар жорий этилади\n10-09-2018, 14:45, admin\n«Ишлаб чиқариш майдонларидан фойдаланиш самарадорлигини оширишга доир қўшимча чора-тадбирлар тўғрисида"ги президент қарори қабул қилинди.\n2018 йил 4 сентябрда «Ишлаб чиқариш майдонларидан фойдаланиш самарадорлигини оширишга доир қўшимча чора-тадбирлар тўғрисида"ги президент қарори қабул қилинди. Бу ҳақда Norma.uz хабар берди.\nЭслатиб ўтамиз, 2018 йил 1 майдан бошлаб илгари хусусийлаштирилган, бироқ ҳозир қурилиши тугалланмаган объектлар ҳамда майдони 1 минг ваундан ортиқ м2 ниташкил этувчи фойдаланилмаётган ишлаб чиқариш майдонларининг мулкдорларига нисбатан анча кескин чоралар қўлланила бошлади. Юридик шахслар ЯСТдан умумбелгиланган солиқларни тўлашга ўтдилар, бундай объектлар учун мол-мулк солиғи ваерсолиғи ставкаси 2−10 баравар ошди, уларнинг мулкдорларига нисбатан солиқлар бўйича имтиёзлар вапреференцияларни қўллаш тўхтатилди.\nБуишбилармонлар фаоллигини оширди— 1,5 мингта корхона фаолияти тикланди ва12 мингта иш ўрни яратилди.\nЭнди мазкур тартиб, мулк ҳуқуқининг вужудга келиш асослари ваэгаллаган майдон ҳажмидан қатъи назар, барча тоифадаги қурилиши тугалланмаган объектлар, бўш турган бинолар, нотурар иншоотлар вафойдаланилмаётган ишлаб чиқариш майдонларига (бундан кейин— фойдаланилмаётган объектлар) нисбатан татбиқ этилади. Яъни объект қачонлардир хусусийлаштирилган ёки хусусийлаштирилмаганлиги муҳим эмас, шунингдек уэгаллаган квадрат метрлар ҳам аҳамиятга эга эмас (илгари йирик объектлар юзасидан эътироз билдирилган, юқорига қаранг).\nШутариқа, 2018 йил 15 сенятбрдан бошлаб фойдаланилмаётган объектлар мулкдорлари— юридик шахсларга қуйидаги таъсир чоралари қўлланилади:\nсоддалаштирилган солиққа тортиш тартибидан солиқлар вабошқа мажбурий тўловларни умумбелгиланган тартибда тўлашга ўтказиш;\nмол-мулк ваерсолиқларини 2 карра миқдорда тўлаш, 6 ой ўтгандан сўнг— 5 карра, 12 ой ўтгандан сўнг вакейинчалик— ўрнатилган ставкага нисбатан 10 карра миқдорда тўлашга ўтказиш (ДСҚга солиқларни оширилган ставкалар бўйича ҳисоблаш ва ҳисобланган суммаларни солиқ тўловчиларнинг шахсий карточкаларига киритиш ҳуқуқи берилди);\nқонунчиликка мувофиқ тақдим этилган солиқ имтиёзлари вапреференциялар амал қилишини тўхтатиш.\nФойдаланилмаётган объектлардан самарали фойдаланиш бўйича идоралараро комиссиялар (вилоят даражасида) ватегишли ишчи гуруҳлар (туман даражасида) бундай объектларни аниқлайдилар.\nЖиддий ўзгартириш— инвентарлаш пайтида объект майдонининг 50 фоизи (битта бино ёки нотурар жой контури доирасида) товарларни (ишларни, хизматларни) ишлаб чиқаришга жалб этилмаган бўлса, уфойдаланилмаётган деб топилади. Илгари комиссия объект сўнгги 12 ой бўш турганини исботлаши зарур эди. Бундан ташқари, объектни сотиб (қайта расмийлаштириб) ёки уни сотувга қўйиб, вақтинча (3 ой) муаммодан қутулиш имкони бўлмайди. Бу «туйнук» ёпиб қўйилди.\nХуллас, инвентарлашдан сўнг Давлат рақобат қўмитасининг ҳудудий органи объектдан самарали фойдаланиш бўйича таклифларни тақдим этиш ҳақида мулкдорга сўровнома юборади. Мулкдор 2 ойлик муддатда «йўл харитаси» кўринишида унга жавоб бериши керак, унда ишлаб чиқариш ёки хизмат кўрсатиш объектини барпо этиш, объектни аниқ ижарачиларга тақдим этиш, муайян инвесторлар (шериклар)ни жалб этиш ва ҳ.к. назарда тутилиши мумкин. Фойдаланилмаётган объект фаолиятини тиклашнинг аниқ муддатлари вамолиялаштириш манбаларини кўрсатиш талаб этилади.\n«Йўл харитаси» юқори турувчи ташкилот (мавжуд бўлган тақдирда) билан келишилади ваидоралараро комиссия томонидан тасдиқланади. «Йўл харитаси» тақдим этилмаса ёхуд ижро этилмаса, қандай йўл тутилади? Идоралараро комиссия юқорида кўрсатилган таъсир чораларини қўллаш ҳақида хулоса чиқаради. Мулкдор хулоса билан танишганидан кейинги ойдан бошлаб унга нисбатан юқорида кўрсатилган чоралар кучга киради.\nТадбиркорлик субъектларига рухсат берувчи тусдаги ҳужжатларни бериш вазифаси юкланган давлат органлари вабошқа ташкилотларнинг айбига кўра инвестиция лойиҳасини амалга ошира олмаган мулкдорларга нисбатан таъсир чоралари қўлланилмайди.\nМулкдорлар— жисмоний шахсларга нисбатан ҳам чоралар қўлланилмайди.\n«Йўл харитаси"ни тақдим этган ваамалга оширишни бошлаганлар мулкдорлардан идоралараро комиссиянинг мулкдор (унинг розилиги бўлган тақдирда бошқа ташаббускорлар, ш.ж. ижарага олувчилар) томонидан «йўл харитаси» (инвестиция лойиҳаси) тақдим қилинган, шунингдек, унинг амалга оширилиши ҳақидаги хулосаси санасидан кейинги календарь чоракликдан бошлаб санкциялар олиб ташланади.


Складской информационно логистический портал “Uzbekistan Airports” Халқаро аэропортлар кенгашига аъзо бўлди.\n“Uzbekistan Airports” Халқаро аэропортлар кенгашига аъзо бўлди.\n“Uzbekistan Airports” Аксиядорлик Жамияти Бутун жаҳон аэропортларини бирлаштирган Airports Council International (ACI) ташкилотига расман аъзо бўлди.\nЎзида 670 аъзони бирлаштирган “Халқаро Аэропортлар Кенгаши” (ACI) 176 мамлакатдаги 1 минг 979 та аэропортга хизмат кўрсатиб келмоқда. ACI шунингдек Халқаро ҳаво транспорти ассоциацияси (ICAO), Халқаро фуқаро авиацияси ташкилоти (ICAO) Фуқаро авиациясида аэронавигация хизматини кўрсатиш ташкилоти (CANSO) билан ҳам ҳамкорлик қилиб келади.\nМулоқотда Ўзбекистоннинг барча халқаро аеропортларида парвозлар хавфсизлигини таъминлаш, йўловчиларга сифатли хизмат кўрсатиш, ҳаво дарвозаларини дунё талаблари даражасида модернизация қилиш, парвозлар кўламини кенгайтириш масалаларига эътибор қаратилди.\nЎзбекистон томонидан ташкилотга тақдим қилинган ҳужжатлар бир овоздан маъқулланди. Аъзолик талабларини бажариш ва галдаги вазифалар юзасидан фикрлар тингланди. Ўз навбатида келгуси режалар ҳам белгилаб олинди.


Шукр қилишлик неъматни янада зиёда қилади » O'zbekiston musulmonlar idorasi Qashqadaryo viloyati vakilligi rasmiy sayti\nШукр қилишлик неъматни янада зиёда қилади\n13-09-2021, 17:37 10 Ўқиш режими + -\nАллоҳ таоло инсонни мукаррам қилиб яратиб, унга сон-саноқсиз неъматлар ва битмас туганмас яхшиликларни ато қилди. Бу неъмат ва яхшиликлари билан инсонни бошқа яратилган махлуқотларни ичида энг афзали қилди. Агар бандалар шукр қилсалар, уларга неъматларини зиёда қилишини ваъда қилди ва итоат қилсалар, бу неъматлар давомийлиги ва боқийлигига кафолат берди. Инсон шукр қилса, ризқи яна зиёдалашади. Бу ҳақда ҳазрати Али разияллоҳу анҳу шундай деганлар: яъни:”Неъмат шукрга, шукр эса зиёдаликка боғлангандир. Мадомики банда шукр қилишда давом этар экан, Аллоҳ таоло ҳам зиёда қилишда бардавом булади” ( Имом Байҳақий ривояти).Шукр ҳақида сўз кетар экан аввало шукр қилувчи кишида меҳр- мурувват, инсоф диёнат, сабр қаноат фазилати мавжуд бўлади.\nҲозирги кунда ер юзининг баъзи жойларида бўлиб турган турли хил офат ва балолар ҳақида эшитиб, кўриб турибмиз. Ҳар куни ҳар хил қўпорувчилик воқеалари содир бўлаётган жойда инсонлар уй қурармиди, туй қилармиди ёки халқининг кўнглига хурсандчилик сиғармиди? Шундай юртлар борки,узоқ йиллардан бери ҳали ҳануз у юртларда тинчлик йуқ, туғилган фарзанд уруш ўчоғида туғилиб, катта бўлмоқда, уйланмай туриб вафот этаётганлар қанча.\n“Ким озига шукр қилмаса, купига ҳам шукр қилмайди. Ким инсонларга ташаккур айтмаса,улардан миннатдор булмаса, Аллоҳ таолога ҳам шукр қилмайди.Неъматлар ҳақида гапириш-шукрдир.Уни гапирмаслик эса ношукрликдир. Жамоат билан юриш- раҳматдир. Ёлғизлик эса-азобдир”,-дедилар (Имом Бухорий ва Имом Муслим ривояти).\nБу йил Ватанимиз мустақил бўлганига ўттиз йил тўлади. Шу давр ичида босиб ўтилган йўлга бир боқиб фикр қилсак, истиқлолнинг ҳар бир йили мазмун мохияти билан асрга татигулик эканини дилдан ҳис этамиз. Биргина динимиз, миллий қадрятимизга муносабат мисолида қаралса, кўплаб хайрли ишлар қилинганига амин бўламиз.\nЧироқчи туман “Файзулло хожи”


ХОҚ қишки Олимпиадага Ватиканни таклиф қилмоқда\n5 февраль, 2018, 23:20\nХалқаро Олимпия қўмитаси яқинлашиб келаётган Олимпиадада турли йўналишларда тарихда қоладиган қарорларни қабул қилмоқда. Шулардан бири Жанубий Корея Олимпиадасига тарихда илк бор Ватикан делгациясини таклиф қилгани бўлди.\nДелегация келаси ҳафта ХОҚнинг навбатдаги йиғилишида расман иштирок этади. Маълум қилинишича, ушбу делегация Олимпиаданинг очилиш маросимида ҳам иштирок этади. Делегацияни илгари беш кураш бўйича Олимпиадада қатнашган монсиньор Мелькор де Тока бошқариб боради. Эслатиб ўтамиз, Олимпиада очилиши 9 февраль санасида бўлиб ўтади.


«Локомотив» БЎФМ: ёрқин келажакка интилиб... / CHAMPIONAT.asia\n«Локомотив» БЎФМ: ёрқин келажакка интилиб...\nЎзбекистонда сўнгги йилларда ҳукуматимиз томонидан болалар спортига берилаётган ғамхўрликнинг ортиши оқибатида болалар футболига эътибор ҳам тубдан ўзгарди.\nБунинг самараси ўлароқ мамлакатимизда охирги 10 йилликда «Пахтакор», «Машъал», «Бунёдкор» ва «Насаф» клублари қошида замонавий, халқаро талабларга жавоб берадиган футбол академияларига асос солинди. Бу эса ўз навбатида юртимизда болалар футболининг тараққий этишига хизмат қилмоқда. Биргина 2009-2013 йиллар оралиғида Ўзбекистон ўсмирлар ва ёшлар терма жамоалари икки мартадан жаҳон чемпионатига чиқишди. Шу мисолнинг ўзиёқ мамлакатимизда болалар футболига катта эътибор берилаётганидан дарак беради.\nПрофессионализм сари дадил одимлаётган «Локомотив» футбол клуби ҳам бу жараёндан четда қолаётгани йўқ. Аслида, ўзини ҳурмат қилган клуб энг аввало болалар футболига алоҳида эътибор қаратади. Зеро, болалар футболини ривожлантириш орқали ўша клуб ўз келажагига пойдевор қўяди. Шу боисдан «Локомотив» футбол клубида ҳам ушбу масалага жиддий ёндошилмоқда.\n2010 йилги мавсум якунида «Локомотив» клуби олий лигани тарк этади. Ўшанда жамоада кадрлар танқислиги, заҳира ўриндиғининг торлиги жамоамиз учун қимматга тушганди. Буни тўғри англаган клуб раҳбарияти ишни янгидан ташкил этиш ҳамда «Локомотив» футбол клуби қошида болалар футболини ривожлантиришга катта эътибор қаратади. Шу мақсадда 2011 йилнинг январь ойидан «Локомотив» болалар ва ўсмирлар футбол мактабига асос солинди. Футбол мактабига ўз ишининг усталари, бир вақтлар таниқли футболчи бўлган инсонлар мураббий сифатида жалб этилди. Бунга Марсель Идиатулин, Юрий Винтовкин, ака-ука Равшан ва Алишер Бозоровлар, Сергей Лошак, Даврон Досумов ва бошқалар яққол мисол бўлади.\nМактабда 8 ёш тоифасидаги гуруҳлар фаолият кўрсатиб келмоқда. Айни пайтда «Локомотив» болалар ва ўсмирлар футбол мактабидаги энг катта гуруҳ сифатида 1997 йилда туғилган ўсмирларни айтиш мумкин. Уларга ўз вақтида таниқли футболчи бўлган Сергей Лошак футбол сирларини ўргатиб келмоқда. Кейинги ёш тоифасидаги гуруҳ эса 1998 йилда туғилган ўсмирлардан иборат. Улар Юрий Винтовкин қўи остида шуғулланишади. Қолган гуруҳларнинг ёш тоифалари ва мураббийлари қуйидагича:\n1999 йил – Даврон Досумов ва Низом Нортожиев,\n2000-2001 йиллар – Равшан Бозоров,\n2002-2003 йиллар – Алишер Бозоров,\n2004 йил – Дилшод Отамухамедов,\n2005 йил – Сайдулла Турсунов.\nБундан ташқари мактаб қошида 1995-96 йилларда туғилган ўсмирлардан иборат гуруҳ ҳам мавжуд бўлиб, улар 2014 йилги тайёрлов гуруҳлари ўртасида шаҳар биринчилигида иштирок этишолмайди. Аммо, «Локомотив» клуби бу ёш тоифасидаги иқтидорли футболчиларни бир жамоага жамлаган ҳолда катталар ўртасида Тошкент шаҳар биринчилиги, яъни 2-лига мусобақаларида қатнашади. Бу ёш тоифасидаги йигитларга Марсель Идиатуллин, Суннатилла Абдурасулов, Рустам Орипов ва Суннат Рўзиевлар мураббийлик қилади. 2-лигада ўзини ҳар томонлама кўрсатган футболчилар эса келгуси йил «Локомотив» клуби ёшлар жамоасига қабул қилинишади. Бугунги кунда асосий жамоа таркибига дадил кириб бораётган иқтидорли ёшлардан И.Алибоев, Қ.Рўзиев, Н.Ефременко, С.Каримов, А.Прохоровлар айнан «Локомотив» болалар ва ўсмирлар футбол мактабида тарбияланишган. Бундан хулоса шуки, темирйўлчилар узоқни кўзлаб иш юритишмоқда. Мактабда фаолият олиб бораётган мураббийлар эса ФИФА ва ОФКнинг тегишли «В» ва «С» лицензияларига эга.\nЎрни келганда таъкидлаш жоизки, «Локомотив» болалар ва ўсмирлар футбол мактаби тарбияланувчилари 2011 йилдаёқ ўз ютуқлари билан мухлису-мутахассислар назарига тушишганди. Хусусан, Юрий Винтовкин шогирдлари (1998 йилда туғилган футболчилар гуруҳи) Қашқадарёнинг Муборак шаҳрида ўтказилган Борис Серостанов хотира турнири ҳамда Тошкентда ўзбек футболи дарғалари хотирасига бағишлаб ташкил этилган халқаро турнирда муносиб иштирок этишган ҳолда совриндорлар сафидан жой олишганди. Шунингдек, Тошкент шаҳар биринчилигида ҳам бу жамоа дебютант учун ижобий натижа қайд этган.\nОртда қолган 2013 йилги мавсумда «Локомотив» болалар ва ўсмирлар футбол мактаби тарбияланувчилари Тошкент шаҳар болалар лигаси турнирида 24 жамоа орасида 6-ўринни қўлга киритди. Ташкил топганига эндигина 3 йил бўлган жамоа учун бу у қадар ёмон натижа эмас. Умид қиламизки, янги мавсум ўйинларида «Локомотив»нинг эртаси бўлган ёшларимизнинг ғалабалари янада салмоқли бўлади. Бу йўлда уларга омад тилаймиз.


Хайр, Aгуэро! У “Сити”нинг барча замонлардаги энг яхши футболчиси эканлигига 9 исбот!\n14 апрель, 2021, 07:00\nТеглар:Манчестер Сити | Серхио Агуэро | ЕЧЛ | АПЛ | Манчестер Юнайтед | Бавария\nSPORTS.uz аргентиналик футболчининг Англиядаги фаолияти ҳақида сўз юритади.\n2011 йилга келиб, “шаҳарликлар”га сарфланган миллионлар ўзини оқлай бошлади. Роберто Манчини клубга келгач, жамоа 1976 йилдан бери илк бор соврин ютди. Aнглия лига кубогидаги зафарли юриш катта воқеалар олдидан ажойиб натижа сифатида қабул қилинди.\nЎша йилнинг ёзида Манчини БAAга учиб кетди. У Халдун Aл-Мубарак билан учрашди ва янги трансфер борасида фикр алмашади. Мураббий ҳужумчи сотиб олиш орқали AПЛ ғолиблиги учун асосий даъвогарлардан бири бўлмоқчи эканлигини маълум қилди.\nИталиялик мутахассис шортлистида “Удинезе” аъзоси Aлексис Санчес ва “Aтлетико” ҳужумчиси Кун Aгуэро бор эди. Aраблар клуб равнақи учун керакли сумма ажратилишини айтди. Роберто Aнглияга учиб келгач, “Удинезе”га қўнғироқ қилди. Гўшакни кўтарган томон футболчи аллақачон “Барселона” билан шахсий шартнома борасида музокаралар ўтказаётганини маълум қилди. Оқибатда, клуб Серхио Aгуэро трансферига қўл урди.\nБу воқеаларга ҳам ёзда 10 йил тўлади. Кун “Сити” таркибидаги бирор йилини бежиз ўтказди, деб бўлмайди. 4 бор AПЛ олтин медаллари, бир неча бор кубок ва Лига кубогида зафар қучди. Энг муҳими, клуб тарихидаги энг яхши тўпурарга айланди. Қаҳрамонимиз ёзда жамоани тарк этишини расман эълон қилиб бўлди. Келинг, унинг кетиши олдидан “Манчестер Сити”даги энг ёрқин хотираларини ёдга оламиз.\nЁзги трансферлардан руҳланган “Сити” 2011/12 йилги мавсумни кўтаринки кайфиятда бошлади. 14 ўйинда 12 ғалаба! Кун Aгуэро нақд 11 бор рақиб дарвозасини ишғол қилди. Aйниқса, “Уиган” кипери – Aл-Хабси ундан қаттиқ ранжиди. Aргентиналик форвард уммонлик дарвозабон постига 3 бор йўл топган эди. Кейинчалик, AПЛ баҳсларида Aгуэро хет-триклари сонини 12 тага етказиб қўйди. Бу Роналду, Контана, Клинсман, Виалли, Бэйл, Фирмино, Старриж амалга оширган хет-трикларни қўшиб ҳисоблаганда ҳам кўпроқ дегани!\n“Норвич” дарвозасига киритган гол\nДебют мавсумда Aгуэро ўзининг нималарга қодир эканлигини барчага кўрсатиб қўйди. “Норвич” билан ўйинда ҳужумчи фантастик гол киритди ва AПЛга янги қирол ташриф буюрганини ҳаммага билдирди. Ўйиннинг 32 дақиқасида жарима майдончаси ичида 5 ҳимоячини доғда қолдирган ҳужумчи аниқ зарба йўллади. Инглиз нашрлари бу голдан сўнг, уни яқин 10 йилликнинг энг зўр футболчиси бўлишини тахмин қилган эди.\n“МЮ” дарвозасига киритган юбилей гол\nДэвид Мойес учун илк "Манчестер дербиси" жуда ҳам омадсиз чиқди. Сэр Aлекснинг ўрнини эгаллаган шотландиялик мутахассис 1:4 ҳисобидаги аламли мағлубиятни қабул қилиб олишга мажбур бўлди. Фердинанд – Видич тандеми ўша оқшом жуда ёмон ўйин ўтказди. Aгуэро бундан унумли фойдаланди ва Де Хеа дарвозасини икки бор ишғол қилди. Қаҳрамонимиз азалий рақиблари дарвозасига ўзининг “Сити”даги 49 ва 50 голини уришга муваффақ бўлди. Ўзига хос натижа!\n20 дақиқада 5 гол\n2015 йилнинг октябр ойида Aгуэро “Ньюкасл”ни “парчалаб” ташлади. Бунинг учун унга атиги 20 дақиқа кифоя қилди, холос. Энг қизиғи шундаки, рақиблар ўйиннинг катта қисмида ҳисобда олдинда борди. 42 дақиқада таблодаги ҳисобни тенглаштирган Кун 49, 50, 60 ва 62 дақиқада яна катта саҳнага чиқди. Кевин Де Брюйне эса, ундан илҳомланиб, бир гол киритди. Якунда 6:1 !\n“Бавария” билан ўйинда хет-трик!\nСерхио ўз одатига содиқ қолган ҳолда, ўйиннинг ҳал қилувчи палласида жамоаси жонига оро киради. Рақиб “Бавария” бўлса нима қилибди?! ЕЧЛ доирасидаги ўйин бўлибгина қолмай, баҳс “Сити” учун кейинги босқич йўлланмасини тақдим этгани билан ҳам қадрли. Эътиборлиси шундаки, учрашув давомида Aгуэро Нойер дарвозаси сари атиги 3 бор зарба йўллади, холос. Самарадорлик 100 фоиз. Чинакам қотил ҳужумчи!\n“Лестер” билан ўйинда покер\n2017/18 йилги мавсумда “Сити” Гвардиола қўл остидаги илк совринига эга чиқди. Бу турнирнинг энг ёрқин ўйини сифатида февраль ойида бўлиб ўтган “Манчестер Сити” – “Лестер” баҳсини кўрсатиш мумкин. Биринчи бўлим 1:1 натижаси билан якунланган бўлса-да, иккинчи таймда “шаҳарликлар” кучли прессинг эвазига “тулкилар”ни “бўғиб” қўйди. Оқибатда, хатолар кўпайиб кетди. Бу хатоларнинг барчасини Кун Aгуэро голга айлантирди. Бир бўлимда 4 гол киритиш AПЛда ҳаммага ҳам насиб этавермайди!\n7 дақиқа ва дербидаги ғалаба голи\n2012/13 йилги мавсумдан сўнг, сэр Aлекс истеъфога чиқди. У ўзининг сўнгги юришида жамоасини чемпионлик сари муаммосиз етаклаб келди. 31 турдан сўнг, асосий рақиби – “Сити”ни 15 очкога ортда қолдираётган эди. Қолган 7 тур орасида дерби бор эканлиги кўплаб мухлисларда қизиқиш уйғотгани рост. Жароҳатидан фориғ бўлган Aгуэро эса, бу учрашувга ўзгача тайёргарлик кўрди. Манчини Кун бир бўлим ҳам ҳаракат қилишга қодир эмаслигини, ҳали тўлиқ тикланмаганини айтган бўлса-да, илтимосига биноан ўйин қайдномасига киритилди. 71-дақиқада эса, захирадан “жангга” қўшилди. Орадан 7 дақиқа ўтгач, мураккаб вазиятда бўлишига қарамай, “қизил иблислар” дарвозасини ишғол қилди. Якунда, “Сити” “Юнайтед”нинг чемпионлик кайфиятини расво қилди.\nКлуб тарихидаги энг зўр тўпурар\n2017 йилнинг ноябрь ойида Aгуэро Эрик Бруканинг узоқ йиллик рекордини янгилади. “Наполи” билан баҳсда у клубдаги 178-голини нишонлади. Бунинг учун 264 ўйин кифоя бўлди. Брука 177 гол киритиш учун 494 ўйинда иштирок этган. Даража шу статистиканинг ўзидаёқ маълум! Сиз кутган чемпионлик голи!\nРио Фердинанднинг укаси – Aнтон Фердинанд хотирлайди:\n“Aгуэронинг голини ҳеч қачон унутмайман. У Балотеллидан тўпни қабул қилиб олди. Ваҳоланки, бу пасни ўтишига йўл қўймаслигим керак эди. Бу юз фоиз менинг хатом. Тўғри, якунда AПЛда қолдик, бироқ акам хатом туфайли чемпионат олтин медалларидан мосуво бўлди”.\nСерхио ўша оқшомнинг чинакам қаҳрамонига айлангани рост. Манчестер шаҳрининг икки клуби 38 турга бир хил очко жамғарган ҳолда етиб келди. Бошқа кўрсаткичлар сабабли, Манчини шогирдлари сўнгги турда “Этихад”да ғалаба қозониш эвазига чемпионликни нишонлаш имкониятига эга эди. “Юнайтед” эса, меҳмонда 3 очко ишлаб олди. “Сити”ни гранд жамоага айлантирган баҳсда энг сўнгги сўзни Aгуэро айтди. КПР лигада қолиш учун бор кучи билан ҳаракат қилди. Ҳисобда олдинга чиқиб олди, вазиятлар яратди, аммо бу ўйиннинг ўз қаҳрамони бор эди. У сўнгги сонияларга қадар ўз чиқишини сабр билан кутди. Чиқди ва чинакам тарих яратди! Тўғриси, биргина шу воқеанинг ўзи Aгуэро шарафига клуб стадиони олдида ҳайкал ўрнатиш учун етарли.\nҲа айтганча, аргентиналик футболчида ўз ваъдасини бажариш учун имконият мавжуд. У 2014 йилда жамоани ЕЧЛ олтин медалларсиз тарк этмаслиги ҳақида фикр билдирган эди. Балки, Кун Aгуэро сўзининг устидан чиқар, балки чиқмас. Нима бўлган тақдирда ҳам, у клуб сафида тўп сурган барча замонлардаги энг яхши футболчи бўлиб қолаверади!


Лаънатлар ва баракатлар — Dilkashradio.com\nАссалому алайкум џадрли биродарлар. Сизлар билан хаётимиз учун шу билан бирга Худованд билан алоџамизда мухим бўлган бир мавзуни танладик. Бу мавзу барчангизни бирдай џизиџтириши шубхасиз. Сиз хаётингиз давомида лаънатлар хаџида жуда кўп эшитгансиз, бироџ уларнинг бир неча хил турлари борлигидан хабарингиз бўлмаса керак. Биз хозир айнан лаънатларга тўхталамиз. Лаънатлар инсон хаётига жуда катта салбий оџибатларни олиб келади. Улар хаџида яхшироџ билиш учун эса, аждодларимизнинг хаётига ва улардан келиши мумкин бўлган лаънатларга џараймиз. Демак хозир сизлар билан бир неча авлод давом этиши мумкин бўлган лаънатларга чуџурроџ назар ташлаймиз. Бу учун Муџаддас Китобга џарайдиган бўлсак, у ерда бу мавзу хаџида наџадар кўп ёзилганини билиб оласиз. Муџаддас Китобда баракат ва лаънат деган сўзлар биргаликда олти юз марта учрайди. Лаънат ва баракат сўзлари оддий сўзлар эмас. Булар ћайри – табиий куч билан џувватланган бўладилар. БУ куч Худонинг кучи ёки шайтоннинг кучи бўлиши мумкин.\nБаракат ва лаънатлар иккаласининг хам фазилатларидан бири шуки, улар кўпинча бир авлоддан кейинги авлодга ўтиши мумкин. БУ дегани барака тёки лаънатни хаётида бошидан кечираётган шахс уларнинг џаердан келишини осонлик билан била олмайди. Чунки улар узоџ ўтмишда, хаттоки юз йиллар илгаридан келган бўлиши мумкин. Мен бир аёлнинг хикоясини эшитган эдим. У аёлнинг ота боболари бошџа бир халџ билан жанг џилган. Икки урућ орасида бўлган урушлар оџибатида бир џудратли одам ўша урућни лаънатлагани хаџида тарихий далил бор эди. Тўрт асрдан кейин хам ўша лаънатнинг оџибати унинг оиласига таъсир џилаётганини тушуниб џолган эди. Бу гаплар сизни хайрон џолдириши мумкин, лекин буни Муџаддас Каломда ёзилган далиллар билан исботлашим мумкин. ХАётимиздаги баракат ёки лаънатлар ћайри табиий куч билан џувватланган сўзлардир. Бу сўзлар одамларнинг хаётига катта таъсир кўрсатади ва уларнинг таџидирини хал џилади.\nКўпинча улар бир авлоддаб кейинги авлодга ўтади, хатто бир нча минг йилларгача ўтиб келиши мумкин. Шунга џарамай сизга далда бермоџчиман. Оилнгиз устида лаънат бўлиши мумкин, лекин Худо шу масаланинг ечимини бизга берган. Бироџ шу масаланинг ечими хаџида сухбатлашишдан олдин, сизга Муџаддас Каломдан баракатга иккита мисол келтирсак. Баракатган биринчи мисол Ибтидо 22 бобда ёзилган. Бу бобда Худонинг талабига биноан Иброхим ўзининг ўћли Исхоџни џурбонлик џилишга тайёр эди. Лекин охирги даџиџада Худо Исхоџнинг ўрнига џурбонликка келтириш учун џўзи беради. “Худованднинг фариштаси иккинчи галл осмондан Иброхимга хитоб џилди. “Худованд гапирмоџда, сен бу ишни џилиб, ягона ўћлингни аяманганинг учун, Мен сенга џут-баракат бераман. Насл-насабингни кўкдаги юлдузлар ва денгиз сохилидаги џумдай кўпайтириб юбораман. Сенинг ўћилънабираларинг ўз душманларинигн шахарларини оладилар”.”\nАГар яхшилаб эътибор џилсангиз, џут барака Исхоџнинг авлодига, яъни насл-насабига ва ўћил набираларига ўтиши айтилган. Аниџроћи баракат бир авлоддан иккинчи авлодга ўтади. Кейин 18 оятда хам Худо шундай дейди: «Сен гапимга џулоџ солганинг учун, ер юзидаги барча халџлар сенинг наслингдан барака топадилар”, деди. Баракат олишнинг сабаби – бу Иброхим Худонинг гапига џулоџ солгани эканлигига эътибор беришингизни хохлардим. ХАр џандай киши баракаланишни истаса Унга џулоџ солиши керак. Мана шу баракатнинг асосий сабаби бўлади. Агар Ибтидо китобига мурожаат џиладиган бўлсак, у ерда Исхоџ ўзининг ўћли Ёџубни баракалагани хаџида ёзилган. Исхоџнинг баракати чегараси жуда хам кенг эди ва у авлоддан авлодга ўтиши керак эди. Исхоџ Эсовни баракалаяпман деб ўйлаган, лекин ўзи айтган баракатлар ўзидан чиџмаётганлигини биларди. Бу баракатлар Худодан берилган эди. Шунинг учун хам у ўша баракатни бошџатдан айта олмасди. Азизлар бу мавзу сизга џизиџ бўлса унигн давомин икейинги сухбатимизда тинглашингиз мумкин.


Умра ибодати тартиби ҳақида маълумот / Umra ibodati haqida ma'lumotlar - 30 Января 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2020 » Январь » 30 » Умра ибодати тартиби ҳақида маълумот / Umra ibodati haqida ma'lumotlar\nЭҳром ўрамоқчи бўлган одам тирноқларини олиши, мўйловини қисқартириши, аврати ва қўлтиғини тозалаши мустаҳаб. Сўнгра таҳорат ёки ғусл қилади. Ғусл қилмоқлиги афзал. Кейин эҳром кияди. Агар топа олса хушбўйланади. Сўнгра икки ракаъат намоз ўқийди. Ва қуйидагича тият қилади:\nاللهم اني أريد العمرة فيسرها لي وتقبلها مني\nЭй Аллоҳ мен умрани ният қилдим уни менга осон қилгин ва мендан уни қабул қилгин\nСўнгра намози ортиданоқ талбия айтади. Талбия:\nلبيك اللهم لبيك لبيك لا شريك لك لبيك ان الحمد والنعمة لك والملك\nЛаббайкаллоҳумма лаббайк, лаббайка лаа шарика лака лаббайк, иннал ҳамда ван ниъмата лака вал мулк, лаа шарика лак.\nНият қилиб, талбия айтган инсон эҳромга кирган ҳисобланади. Энди у аҳлига яқинлик ва унга ундайдиган нарсалардан, гуноҳ- маъсиятлардан ва ҳамроҳлари билан талашиб-тортишишдан сақланиши лозим. Эҳромдаги киши кўйлак, шалвар, чакмон, салла, дўппи ва маҳси киймайди. Чунки Пайғамбар соллоллоҳу аълайҳи васаллам эҳромдаги инсон юқоридагиларни кийишидан қайтарганлар. Сочи ва баданидаги туклардан бирор нарсани олмайди. Аллоҳ таолонинг: (Қурбонлик ўз жойига етмагунича, сочингизни олдирманг)(Бақара сураси 196 оят) сўзига биноан. Усфур билан бўялган кийим киймайди. Чунки у хушбўйланишга киради. Бошини ва юзини ўрамайди. Чунки Пайғамбар соллоллоҳу аълайҳи васаллам: Эркакнинг эҳроми бошидадир, деганлар. Хушбўйланмайди, сочи ва сақолини хитмий билан ювмайди ва ёғламайди. Қуруқликдиги овни ўлдирмайди ва унга ишора ҳам, далолат ҳам қилмайди. Аллоҳ таолонинг: (Эҳромдалик ҳолатингизда овни ўлдирманг)(Моида сураси 95 оят) сўзига биноан. Унга бурга, бит, пашша, илон, чаён, сичқон, бўри, қарға, калхат ва бошқа йиртқичларни ўлдириши жоиз. Қушларни тухумини синдирмайди. Чунки бу овга киради. Ҳарамнинг дарахтларини кесмайди.\nБалиқ овлаши жоиз. Аллоҳ таолонинг: (Денгиз ови сизга ҳалол қилинди)(Моида сураси 96 оят) сўзига биноан. Туя, мол, қўй, товуқ ва ўрдак каби хонаки ҳайвонларни сўйиши жоиз. Ювиниши ва ҳаммомга кириши, уй ёки чодирда сояланиши, белига ҳамён боғлаши, душман билан уришиши жоиз. Намозлар ортидан, тепаликка кўтарилганида, водийга тушиб келганида ёки йўловчиларга йўлиқганида ва саҳар пайтлари талбияни кўпайтиради.\nБошқа шаҳарлар каби Маккаи мукуррамага ҳам кечаси ёки кундузи киришини зарари йўқ. Маккага кирганидан кейин зиёратини масжидул ҳаромдан бошлайди.Маккаи мукаррамага кираётганида қуйидаги дуони қилиши мустаҳаб:\nاللهم هذا حرمك ومأمنك، قلت وقولك الحق <(ومن دخله كان آمنا)(آل عمران 97)> اللهم فحرم لحمي ودمي على النار، وقني عذابك يوم تبعث عبادك\nЭй Аллоҳ бу сенинг ҳараминг ва омонлик берган маконинг. "Кимки унга кирса омонликда бўлади ” дегансан, сенинг сўзинг ҳақ. Эй Аллоҳ мени гўштим ва қонимни жаҳаннамга ҳаром қилгин. Бандаларингни қайта тирилтирадиган кунингда мени азобингдан сақлагин.\nЯлангаёқ юриши зарар бермаса Масжидул ҳаромга ялангаёқ кириб боради ва ушбу дуони ўқийди:\nبسم الله وعلى ملة رسول الله، الحمد لله الذي بلغني بيته الحرام،اللهم أدخلني أبواب رحمتك ومغفرتك وأدخلني فيها، وأغلق عني معاصيك وجنبني العمل بها\nАллоҳнинг исми билан ва Росулуллоҳ соллоллоҳу алайҳи васалламнинг миллатларида бошлайман. Ўзининг ҳарам уйига мени етказган Аллоҳга ҳамдлар бўлсин. Эй Аллоҳ менга раҳматинг ва мағфиратинг эшикларини очгин ва мени ундан киритгин. Маъсиятинг эшикларини менга ёпгин ва унга амал қилишдан мени узоқ қилгин.\nКаъбаи муаззамага кўзи тушиши биланоқ такбир ва таҳлил айтади. Ушбу дуони қилиши мустаҳаб:\nالله أكبر الله أكبر، اللهم أنت السلام ومنك السلام، حينا ربنا بالسلام وأدخلنل دار السلام، اللهم زد بيتك الحرام هذا تشريفا ومهابة وتعظيما، اللهم تقبل توبتي وأقلني عثرتي، واغفر لي خطيئتي يا حنان يا منان\nАллоҳ улуғдир, Аллоҳ улуғдир. Эй Аллоҳ сен Саломсан ва салом сендандир. Эй Роббимиз бизни саломатлик билан қайта тирилтиргин ва саломатлик диёрига бизни киритгин. Эй Аллоҳ бу ҳаром байтингни шарафини, ҳайбатини ва улуғлигини яна ҳам зиёда қилгин. Эй Аллоҳ мени тавбамни қабул қилгин ва камчиликларимни авф қилган. Эй меҳрибон, раҳмли зот мени хатоларимни ўзинг мағфират қил.\nТавофни ҳажарул асваддан бошлайди уни ўпади ва такбир айтади. Чунки Пайғамбаримиз соллаллоҳу аълайҳи васаллам шундай қилганлар. Икки қўлини намоздаги каби кўтаради. Бирор мусулмонга озор бермайдиган бўлса ҳажарул асвадни ўпади. Азият берадиган бўлса уни истилом қилади. Истилом қўли ёки бирор нарса билан ҳажарул асвадни силаб, сўнгра уни ўпишидир. Истиломга ҳам қодир бўлмаса, ишора қилади. Чунки мусулмонга озор бермаслик вожиб, ҳажарул асвадни ўпиш ва истилом қилиш эса суннат. Вожибни қилган авлодир. Ҳажарул асвадни истилом қилаётганида ушбу дуони қилиши мустаҳаб:\nالله أكبر الله أكبر، اللهم ايمانا بك، وتصديقا بكتابك، ووفاء بعهدك، واتباعا لنبيك، أشهد أن لا الاه الا الله وحده لا شريك له، أشهد أن محمدا عبده ورسوله، آمنت بالله وكفرت بالجبت والطاغوت\nАллоҳ улуғдир. Аллоҳ улуғдир. Эй Аллоҳ сенга иймон келтирган, китобингни тасдиқлаган, аҳдингга вафо қилган ва Пайғамбарингга эргашган ҳолимизда бошлаймиз. Аллоҳдан ўзги илоҳ йўқ эканлигига, унинг шериги йўқлигига гувоҳлик бераман. Ва Муҳаммад соллоллоҳу аълайҳи васаллам Аллоҳнинг бандаси ва Росули эканлигига гувоҳлик бераман. Аллоҳга иймон келтирдим, ботил илоҳлар ва тоғутни инкор қиламан.\nТавофни эҳромини изтибоъ қилиб олган ҳолатида ҳажарул асваддан, Каъбаи муаззамани эшиги тарафидан бошлайди. Изтибоъ бу эҳромини ридосини ўнг қўлтиғи остидан чиқариб, чап елкасига ташлаб олишидар. Ҳатимни ортидан етти маротаба тавоф қилади. Аввалги учта тавофида рамл қилади. Сўнгра қолганларида оддий ҳолатда юради. Ҳар сафар ҳажарул асваднинг олдидан ўтганида истилом қилади. Тавофни истилом билан тугатади. Рамл бу икки элкасини силкитиб виқор ва салобат билан юриш. Унинг сабабимушрикларга ўзидаги бардошни кўрсатиб қўйиш. Чунки улар саҳобалар ҳақида, уларни ясриб безгаги заиф қилиб қўйган дейишган эди. Шунда Пайғамбар соллоллоҳу аълайҳи васаллам: "Ўзидаги бардошни зоҳир қилган одамга Аллоҳ раҳм қилсин” дедилар. Сабаб кетган бўлса ҳам бу ҳукм бизнинг бугунги кунимизгача мерос бўлиб қолди.Тавофни аввалида ва охирида ҳажарул асвадни истилом қилиш суннат. Ўртадагилари эса одобдир. Рукнул Яманийни истилом қилиш суннат. Уни ўпмайди. Бошқа рукнларни истилом қилмайди. Чунки Пайғамбар соллоллоҳу аълайҳи васаллам фақатгина ҳажарул асвад ва рукнул Яманийнигина истилом қилар эдилар. Рукнул Ироқийга етганида шундай дуо қилиши мустаҳаб:\nاللهم إتي أعوذ بك من الشرك والكفر والنفاق وسوء الأخلاق\nЭй Аллоҳ мен сендан ширкдан, куфрдан, мунофиқликдан ва ёмон ахлоқлардан паноҳ сўрайман. Мизобга етганида:\nاللهم اسقني بكأس نبيك محمد شربة لا اظمأ بعدها\nЭй Аллоҳ мени Пайғамбаринг соллоллоҳу аълайҳи васалламнинг косаларидан суғрогинки, ундан кейин ҳеч қачон чанқамай. Деб дуо қилади. Рукнул Шомийга етганида:\nاللهم اجعله حجا مبرورا، وسعيا مشكورا وذنبا مغفورا، وتجارة لن تبور برحمتك يا عزيز يا غفور\nЭй Аллоҳ буни мабрур ҳаж, машкур саъай, кечирилган гуноҳлар ва ҳеч қачон касодга учрамайдиган тажорат қилгин. Эй Азиз, Эй Ғофур раҳматингни умид қиламиз. Рукнул Яманийга етганида:\nاللهم إني أعوذ بك من عذاب القبر وفتنة المحيا والممات\nЭй Аллоҳ мен сендан қабр азобидан, тириклик ва ўлим фитналаридан паноҳ сўрайман. Деб дуо қилади.\nСўнгра мақоми Иброҳимда, ёки масжидул ҳаромда ўзига муяссар бўлган жойда икки ракаъат намоз ўқийди. Пайғамбар соллоллоҳу аълайҳи васаллам: Тавоф қилувчи ҳар етти тавофи учун икки ракаъат намоз ўқисин, деганлар. Икки ракаъат намоздан кейин шундай дуо қилади:\nاللهم هذا مقام العائذ من النار, فاغفر لي ذنوبي إنك أنت الغفور الرحيم\nЭй Аллоҳ бу жаҳаннамдан паноҳ сўровчининг мақомидир. Мени гуноҳларимни кечиргин, албатта сен гуноҳларни кечирувчи раҳмлисан. Сўнгра яна ҳажарул асвадни истилом қилади. Чунки Пайғамбар соллоллоҳу аълайҳи васаллам икки ракаъат намоздан кейин ҳажарул асвадни истилом қилгалар. Ва Сафога масжидул ҳаромнинг қайси эшигидан ҳоҳласа чиқади. Пайғамбар соллоллоҳу аълайҳи васалламга эргашган ҳолида сафога яқин бўлган Бани Махзум эшигидан чиқиши мустаҳаб. Кейин Сафога кўтарилади ва Каъбага юзланган ҳолида икки қўлини кўтариб такбир ва таҳлил айтади ва Пайғамбар соллоллоҳу аълайҳи васалламга саловотлар айтиб, ўзини ҳожатларини сўраб дуо қилади. Пайғамбар соллоллоҳу аълайҳи васаллам шундай қилганлар. Чунки сано ва саловотдан кейинги дуо ижобатга яқиндир. Сўнг одий ҳолатда Марва тамонга тушиб келади. Яшил чизиққа етса, кейинги яшил чизиқдан ўтгунича саъай қилади. Сўнгра Марва тамонга юриб боради ва Сафода қилган ишини такрорлайди. Пайғамбар соллоллоҳу аълайҳи васаллам шундай қилганлар. Бу битта саъай бўлади. Биз сифатлаганимиздай етти марта саъай қилади. Саъайни Сафодан бошлаб Марвада тугатади. Сафога чиқаётганида шундай дуо қилиши мустаҳаб:\nباسم الله، والصلاة والسلام على رسول الله صلى الله عليه وسلم، اللهم افتح لي أبواب رحمتك وأدخلني فيها\nАллоҳнинг исми билан бошлайман. Росулуллоҳ соллоллоҳу аълайҳи васалламга солату саломлар бўлсин. Эй Аллоҳ раҳматинг эшикларини менга оч ва мени ундан киритгин. Сафода шундай дейди:\nالله أكبر الله أكبر، لا إلاه إلا الله وحده لا شريك له، له الملك وله لاحمد، يحيي ويميت وهو حي لا يموت، بيده الخير وهو على كل شيء قدير، لا إلاه إلا الله، ولا نعبد إلا إياه، مخلصين له لادين ولو كره الكافرون، لا إلاه إلا الله أهل التكبير والتحميد والتحليل، لا إلاه إلا الله وحده، أنجز وعده، ونصر عبده، وهزم اللأحزاب وحده، فله الملك وله الحمد، ويسئل حوائجه؛\nАллоҳ улуғдир. Аллоҳ улуғдир. Аллоҳдан ўзга илоҳ йўқ, унинг шериги йўқ. Барча малк ва жами ҳамду-сано Аллоҳнинг ўзигагина хосдир. У ўлдиради ва қайта тирилтиради Унинг ўзи абадий тирик, ҳеч қачон ўлмайди. Яхшилик Унинг қўлида ва У барча нарсага қодирдир. Аллоҳдан ўзга илоҳ йўқ. Гарчи кофирлар ёқтирмаса ҳам, динни унга холис қилган ҳолимизда Ўзигагина ибодат қиламиз. Аллоҳдан ўзга илоҳ йўқ . У такбир, таҳмид ва таҳлил айтилишига ҳақлидир. Аллоҳдан ўзга илоҳ йўқ. У ваъдасини рўёбга чиқарди, бандасига ёрдам берди ва аҳзобларни ёлғиз ўзи мағлуб қилди. Мулк ва Ҳамд унинг ўзигагагина хосдир. Сўнгра Аллоҳдан ҳожатларини сўрайди. Сафодан тушаётганида шундай дейди:\nاللهم يسر لي اليسرى، وجنبني العسرى، واغفر لي في الأخرة واللأولى\nЭй Аллоҳ менга енгилликларни муваффақ қилгин, қийинчиликлардан узоқ қилгин ва мени дунёда ва охиратда мағфират қилгин. Саъай вақтидада:\nرب اغفر وارحم، وتجاوز عما تعلم، إنك الأعز الأكرم\nЭй Роббим Аллоҳ мени кечир ва менга раҳм қил. Ўзинг билган гуноҳларимдан ўт, албатта Сен энг улуғ ва мукаррам зотдирсан.\nسبحان الله، والحمد لله، ولا إلاه إلا الله، والله أكبر؛\nСубҳаналлоҳ, валҳамда лиллаҳ, вала илаҳа илоллоҳу валлоҳу акбар. Калимасини кўп қайтаради. Марвада ҳам Сафодаги каби дуо қилади.\nСўнгра сочини олдириб, ёки қисқариб эҳромдан чиқади. Тавофни бошлаётганда талбияни тўхтатади.\nШайхонтоҳур тумани "Ислом нури” жоме масжиди имом хатиби,\n Имом Абдулллоҳ ибн Маҳмуд ибн Мавдуд ал-Мавсулий ал-Ҳанафий. Ал-ихтиёр литаълилил-мухтор. 1- жуз, Ҳаж китоби 153-160-бетлар. Байрут. Дарул кутубул иълмийя 1998й.\nКатегория: Fikr va Mulohaza qiling | Просмотров: 18 | Добавил: sherlarorg | Теги: #habarlar, #Yangilik, #uznews, #news, #Yangiliklar, #newsuz, #новости, #ahborot, #xabarlar | Рейтинг: 0.0/0


Гилос инсон организми учун қанчалик фойдали? - Zamin.uz\nЁз фаслининг илк ойларида дўкон расталари барчанинг севимли меваси –гилослар билан тўлиб-тошади. Ушбу мева бошқа мавсумий мевалардан кўп жиҳатдан устун туради. Гилос меваси инсон организми учун қанчалар фойдали эканлиги ва нима учун уларни рационга киритиш кераклиги ҳақида қуйида танишиб чиқишиш мумкин.\nУнинг таркибида кўплаб клетчаткалар мавжуд\nТавсия этилганидек кунига 25-30 грамм клетчаткага эга бўлиш ҳар доим ҳам осон эмас. Гилос эса тана учун жуда фойдали микроэлемент ҳисобланади. Бир стакан гилосда 3 грамм клетчаткага эга, шунинг учун резаворлар клетчатканинг ажойиб манбайи бўлиши мумкин. Клетчаткага бой парҳезбоп мева тана вазнини соғлом сақлашга, ичак соғлиғини яхшилашга, холестеринни камайтиришга ва юрак хасталиги хавфининг олдини олишга ёрдам беради ва ҳаттоки қондаги қанд миқдорининг кўтарилишидан сақлайди.\nЯллиғланишга қарши ажойиб восита\nМушаклар ёки бўғимларда оғриқ борми? Гилос оғриқни енгиллаштирадиган ёқимли ширинлик бўлиши мумкин. Тадқиқотлар шуни кўрсатадики, улар антосиянларга, яъни яллиғланишига қарши курашадиган полифеноллар гуруҳига бой.\nБу юрак учун фойдалидир\nГилос таркибидаги антосиянлар ҳам юракка фойдали бўлиши мумкин. Олиб борилган тадқиқотлар натижасида ушбу моддалар яллиғланишни камайтириш ва соғлом артерия функциясини кучайтириш орқали юрак касалликларининг олдини олишда муҳим рол ўйнаши аниқланди.\nУйқу сифатини яхшилайди\nГилос мелатонин гормонининг табиий манбайи бўлиб, у тананинг ички соатини бошқаришда ёрдам беради ва соғлом уйқу режимини ривожлантиради, деб хабар беради National Sleep Foundation. Бир кунда 25 дона гилос истеъмол қилиш уч кун ичида яхши ва узоқроқ ухлашингизга ёрдам беради. Мутахассислар максимал фойда олиш учун ётишдан бироз олдин гилос истеъмол қилишни тавсия қилади. «Замин» янгиликларини «Вконтакти»да кузатиб боринг\nЯнгиликлар » Ҳаёт тарзи » Гилос инсон организми учун қанчалик фойдали?


Lifestyle 14:20 / 15.12.2019 72349\nАввало, бошланғич тушунчалар билан танишиб чиқамиз. Оёқ-қўлларнинг музлаши аксарият ҳолатларда одатий бўлиши мумкин. Улар доимо совуқни биринчи сезади ва охирида исийди. Бу ҳаётда қолиш механизмининг муҳим элементидир.\nСовуқ муҳит шароитига тушиб қолсак, мия қўл-оёқлардаги томирларни сиқилишга мажбур қилиб, қон айланиши чекланади. Қон камроқ совийди ва оёқ ёки кафтлардан кўра муҳимроқ бўлган ички органларда иссиқликни ушлаб туришга ёрдам беради.\nБироқ, баъзида бошқача бўлади: муҳит унчалик ҳам совуқ эмасга ўхшайди, аммо қўлларингиз ва оёқларингиз барибир музлай бошлайди ва уларни қиздира олмайсиз. Бу нима билан боғлиқ бўлиши ҳақида қуйида ўқийсиз.\n1. Сиз ташвишланасиз, стрессга тушгансиз\nСтрессли вазиятга организмнинг табиий жавоб бу қонга адреналин чиқарилишидир. Ушбу гормон танани сафарбар қилишга ёрдам беради ва «жанг ёки югуриш» ҳолатига самарали тайёрлайди. Атрофдаги қон томирларининг кескин торайиши тайёргарликнинг муҳим жиҳатларидан бири ҳисобланади. Жанг ёки югуриш пайтида қўл ёки оёғингиздан жароҳат олиш вазиятида ушбу қисилиш керак бўлади: қон йўқотиш камроқ бўлади, демакки, ҳаётингизни хавф остида қолдирмайди.\nАлбатта, замонавий ҳаётда стресснинг йиртқич ҳамласи ёки ўткир қилич билан қуролланган душманнинг ҳужуми билан боғлиқлиги камдан-кам учрайди. Аммо тананинг реакциялари ўзгармасдир: оёқ-қўллардаги томирлар кескин тораяди, қон айланиши ёмонлашади. Натижада қўл ва оёқларда ҳарорат тушиб кетади.\nЭнг муҳими, дам олиш ва тинчланиш. Стрессдан халос бўлишингиз билан оёқларингиз ва қўлларингиз яна исий бошлайди.\n2. Сизда қон айланиши билан боғлиқ муаммолар мавжуд\nҚон айланишининг ёмонлиги, оёқ-қўллар муздек бўлишининг энг кенг тарқалган сабабларидан биридир. Қон айланишининг ёмонлашишига турли омиллар сабаб бўлиши мумкин:\nтомирларни торайтирадиган ноқулай ҳолатда туриш;\nтомирларнинг варикоз кенгайиши;\nхолестерин ошиши, у томирларда қон оқимига халақит қиладиган тангачалар (бляки) юзага келлтиради;\nкамҳаракат ҳаёт тарзи.\nАгар музли оёқ муаммоси сизни доимий равишда безовта қилса, шифокор билан маслаҳатлашинг. У қон айланиши бузилишининг аниқ сабабини аниқлайди ва унинг олдини олиш учун зарур тавсиялар беради. Гап, аксинча, бир марталик вазият ҳақида кетаётган бўлса, эҳтимол, ўрнингиздан туришингиз ва қизиб олишингиз етарли.\n3. Сизда темир танқислиги камқонлиги мавжуд\nОддий қилиб айтганда, қонда гемоглобин етишмаслиги. Мунтазам совуқ қўллар ва оёқлар ушбу касалликнинг асосий аломатларидан биридир.\nТемир етишмаслиги, қоида тариқасида, ўзини заифлик, тез чарчоқ, мўрт сочлар ва тирноқлар орқали сездиради. Агар сиз музлаш билан бир қаторда ушбу аломатларни ҳам пайқасангиз, шифокорингизга мурожаат қилинг. У қон таҳлили натижаларига кўра рационни тартибга солишни маслаҳат беради ёки махсус дори-дармонларни буюради.\n4. Сизда қалқонсимон гормонлар етарли эмас\nГипотиреоз жуда кенг тарқалган ҳолат бўлиб, дастлабки босқичларда деярли ўзини сездирмайди. Эҳтимол, кичик белгилар кузатилар: тез чарчаш, шишларга мойиллик, вазн ортиши, ич қотиши, тери қуруқлашиши... Қўл ва оёқлар музлаши ҳам метаболизм учун муҳим бўлган гормонлар етишмаслигининг эрта аломатларидан бири бўлиши мумкин.\nЯна, шифокор қабулига боришни маслаҳат берамиз (дарҳол эндокринологга боришингиз мумкин) ва қалқонсимон гормонлар таҳлили учун қон топширинг. Натижага кўра, агар керак бўлса, шифокор сизга қўшимча текширувлар ва даволанишни буюради.\n5. Сизда қандли диабет бор\nҚонда глюкоза ортиши қон томирларига салбий таъсир қилади: улар эластик қобилиятини йўқотади ва тораяди. Ш сабабли, тўқималарга борувчи қон оқими ёмонлашади ва оёқ-қўллар музлай бошлайди.\nБундан ташқари, диабетнинг ёқимсиз асоратлари бор — мунтазам юқори шакар миқдори туфайли оёқ кафтларида асаб тугунлари шикастланиши сабабли периферик нейропатия. Натижада, оёқларингиз ёнаётгандек ёки аксинча, музли бўлиб туюлиши мумкин.\nЭҳтимолий диабет касаллигини тасдиқлаш ёки рад этиш учун терапевт билан боғланинг. Агар касаллик ташхиси қўйилса, шифокор оёқ музлашидан халос бўлишга ёрдам берадиган даволанишни таклиф қилади.\n6. Сизда буйрак билан боғлиқ муаммо бор\nБуйраклар фаолиятида носозликлар юзага келиши шиш пайдо бўлишига олиб келади, бунда томирлар сиқилиб, қон айланиши бузилади. Бу аввало оёқ-қўллар шиши ва натижада доимий совуқликка сабабчи бўлади.\nҚўл-оёқлар нега шишади?\nШифокорга мурожаат қилинг. У буйракларингизни текширишга ёрдам берадиган таҳлилларни тайинлайди. Агар зарурият туғилса, шиш ва у билан боғлиқ ёқимсиз симптомлардан халос бўлишга ёрдам берадиган дори-дармонларни буюради.\n7. Сизда анорексия бор\nБундай овқатланиш бузилиши, одам овқат ейишни рад этишига ва тез вазн йўқотишига олиб келади. Анорексия сабаб бўлган ёғ тўқималари етишмаслиги туфайли танада иссиқликни сақлаб қолиш қийинлашади. Ҳаётий муҳим ички органларнинг ишлаши учун зарур бўлган ҳароратни ушлаб туриш учун мия атроф-муҳитда — оёқ-қўлларда қон айланишини чеклайди.\nАнорексия оёқ ва қўлларни музлатишдан ташқари етарли аломатларга эга. Уларнинг асосийлари кескин вазн йўқотиш ва «ортиқча» калория олдида таҳлика. Агар бу сизга таниш бўлса, жиддий бузилишларнинг ривожланишини ўтказиб юбормаслик учун зудлик билан терапевт кўригига боринг.\n8. Сиз сурункали равишда етарли даражада ухламайсиз\nУйқусизлик моддалар алмашинуви ва умумий қон айланишини секинлаштиради. Қон айланиши секинлашиши эса бошқалар қатори, оёқларимизни музлатади.\nУхлаб олинг ва доимий равишда кунига камида 7-8 соат дам олишга ҳаракат қилинг. Бу нафақат оёқ-қўлларни иситишга ёрдам беради, балки умумий фаровонлик ва соғликка фойдали таъсир кўрсатади.


10:17 / 25.11.2016 6088\nФранциянинг Bouygues холдинги бўлинмаси Wattway 18 ғилдиракли юк машинасининг вазнини кўтара олувчи қуёшли батареялар панелини ишлаб чиқди, деб хабар бермоқда Bloomberg. Улар йўл қопламаси сифатида ўрнатилмоқда. Беш йиллик тадқиқот ва лаборатория синовларидан сўнг компания 100 та очиқ синов полигонини қуриб, технологияни 2018 йилда тижоратга киритмоқчи.\nWattway панелларнинг чидамлилиги учун бир неча турдаги пластмассадан фойдаланмоқда. Электр симлар тармоғи йўлга жойлаштирилади, конструкциянинг юқори қисми эса майдаланган ойнадан яратилиб, бу сирғанишнинг олдини олади.\nБир километрлик синов полигони октябрь ойида Франциянинг Турувр шаҳрида қурила бошланди. 2,8 минг квадрат метр қуёш панеллари 280 киловатт-соатни юзага келтиради.\nАйни дамда йўл қопламасининг бир квадрат метри 2-2,5 минг еврога тушмоқда. Wattway оддий қуёшли панелларни ишлаб чиқувчилар билан рақобатлашиш мақсадида 2020 йилга қадар нархларни арзонлаштиришга ҳаракат қилади.


Рамазон ойининг охирги ўн кунлиги фазилати — KUKALDOSH.UZ\nБарчамизга маълумки, Рамазон ойининг фазилати жуда ҳам кўпдир. Бу фазилатлардан бири Рамазоннинг охирги ўн кунида бўладиган яхшиликлардир. Яъни, бу ойнинг биринчи ўн кунлиги Аллоҳнинг раҳмати нозил бўладиган кунлардир. Иккинчи ўн кунлигида эса, Аллоҳнинг мағфирати кенг бўлади. Учинчи ўн кунлиги эса, рўзадор бандалар дўзахдан озод қилинади. Ушбу ўринда Рамазоннинг охирги ўн кунининг фазилати ҳақида сўз юритамиз:\n1. Ушбу ўн куннинг фазилати сабабли рўзадорларни дўзаҳдан озод қилиниши:\nБу ҳақида Салмон Форисий розияллоҳу анҳудан ривоят қилинган ҳадисда, Расулуллоҳ соллаллоҳу алайҳи васаллам: “…У (Рамазон) унинг аввали раҳмат, ўртаси мағфират, охири дўзахдан озод қилиш бўлган ойдир….”, деганлар. Байҳақий ривоят қилган.\n2. Рамазонинг охирги ўн кунининг кечалари ичида “Қадр” кечаси борлиги:\nОиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам Рамазоннинг охирги ўн кунида эътикоф ўтирар эдилар ва: «Қадр кечасини Рамазоннинг охирги ўн кунлигидан изланглар», дер эдилар». Бухорий ривоят қилган.\nОиша розияллоҳу анҳодан ривоят қилинади: Расулуллоҳ соллаллоҳу алайҳи васаллам: “Қадр кечасини Рамазондаги охирги ўн кунликнинг тоқ (кечалари)дан қидиринглар”, дедилар. Бухорий ривоят қилган.\n3. Қадр кечасида қоим бўлган кишининг гуноҳлари мағфират қилиниши:\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Ким қадр кечасида иймон билан, савоб умидида (ибодат билан) қоим бўлса, унинг ўтган гуноҳлари мағфират қилинади. Ким Рамазон рўзасини иймон билан, савоб умидида тутса, унинг ўтган гуноҳлари мағфират қилинади», дедилар». Бухорий ривоят қилган.\n4. Набий алайҳиссалом Рамазоннинг охирги ўн кунида эътикоф ўтирганликлари:\nНабий соллаллоҳу алайҳи васалламнинг жуфти ҳалоллари Оиша розияллоҳу анҳодан ривоят қилинади: «Набий соллаллоҳу алайҳи васаллам то Аллоҳ у кишини вафот эттиргунича Рамазоннинг охирги ўн (кунида) эътикоф ўтирар эдилар. Сўнгра, у зотдан кейин аёллари ҳам эътикоф ўтиришди».Бухорий ривоят қилган.\n5. Пайғамбаримиз алайҳиссалом Рамазонинг охирги ўн куни кириши билан ибодатга қаттиқ бел боғлашлари:\nОиша розияллоҳу анҳодан ривоят қилинади: »Расулуллоҳ соллаллоҳу алайҳи васаллам охирги ўн (кунликда) ундан бошқасида қилмаган жидду жаҳдни қилар эдилар«. Муслим ривоят қилган.\nОиша розияллоҳу анҳодан ривоят қилинади: «Набий соллаллоҳу алайҳи васаллам қачон (охирги) ўн кунлик кирса, изорларини маҳкам боғлаб, кечани бедор ўтказар ва аҳлларни уйғотар эдилар». Бухорий ривоят қилган.\n6. Рамазоннинг охирги кечасида рўзадорларнинг мағфират қилиниши:\nАбу Ҳурайра розияллоҳу анҳудан ривоят қилинади: Набий соллаллоҳу алайҳи васаллам: »Рамазоннинг охирги кечасида ўз умматини мағфират қилинади«, дедилар. »Эй, Аллоҳнинг Расули! У (охирги кеча) Қадр кечасими? «-дейилди.У зот: »Йўқ. Лекин амал қилувчи ўз амалини бажариб бўлса, ажри унга тўлиқ қилиб берилади«, дедилар. Аҳмад ривоят қилган.


«ГОВМИШ» СИГИРЛАР МУАММОЛАРИ | АгроОлам.Uz\nБош саҳифа Чорвачилик «ГОВМИШ» СИГИРЛАР МУАММОЛАРИ\nСоғин сигирлар интенсив индустриал методларни қўллаган ҳолда асралиб, бунда сут ажратишни сақлаш учун ҳар йили бузоқлар туғилиши назарда тутилади. Сигирлар бўғозлиги ва лактация йилига 9 ва 10 ой давом этади. Туғруққа қадар 2 ой қолганда лактация тўхтатилади. Туғруқдан уч ой ўтгач, сигир яна бўғоз бўлади. Бунга кўпинча сунъий уруғлантириш ёрдамида эришилади ва шу тариқа цикл такрорланади. Аксарият ҳолларда сигирлар 2-4 марта болалагач, жуда ориқлаб кетади, оқибатда соғлиғи билан боғлиқ жиддий муаммоларга дуч келади, маҳсулдор бўлмай қолади, натижада эса сўйиш учун топширилади. Гўштнинг бундай паст навларидан асосан бургерлар ишлаб чиқаришда фойдаланилади.\nБузоқлар сигирлардан 1-3 кунлик ёшда ажратилади, лекин улар бундан кейин яна узоқ вақт оналарига эҳтиёж сезади. Кўплаб фермерлар гўшт учун боқишни хоҳламаганлиги сабабли буқачаларни туғилгандан сўнг бир неча кун ўтгач сўйишади.\nБуқаларни парваришлашда кўпинча қуйидагича тизим қўлланилади: ҳайвонларга “махсус” озуқа берилган ҳолда тор катакларда сақланади, “махсус” бузоқ гўшти тайёрланади (Буюк Британияда бу тизим CIWF ташкилотининг махсус кампанияси билан 1990 йилда тақиқланган).\nГенетиклар ҳиссаси туфайли ҳозирги сигирлар бузоққа керакли бўлган миқдордан кўра ўн марталар кўпроқ сут бера олади. Масалан, Буюк Британияда кунига 30-35 л. Бундай улкан миқдор соғлиқ билан боғлиқ муаммоларни келтириб чиқариши табиий: елин ҳажман шу қадар катталашадики, ўз-ўзидан меъёрида қадам ташлашга имкон бермай қўяди, келгусида ушбу омил оқсаш ва орқа билан боғлиқ муаммоларга сабаб бўлади.\nОқсоқлик. Серсут сигирлар бўйича етакчи мутахассислардан бири профессор Жон Вебстер таъкидлашича, оқсоқлик говмиш сигирлар учун ўта жиддий муаммо ҳисобланади. Ливерпул университети олимлари 32 та ферма фаолиятини тадқиқ қилишиб, қилинган ишлар бўйича ҳисобот тайёрлашди. Унда йил давомида 100 та сигирдан 54 тасида оқсоқлик қайд қилинганлиги ҳам эътиборга молик.\nОқсоқликни келтириб чиқарувчи кўплаб омиллар мавжуд. Масалан, қишда сигирлар оғилхоналарда сақланади. Голштин зотли сигирлар учун улар торлик қилди, шунинг учун ҳайвонларнинг орқа туёқлари доимо ўта нам бўлган гўнг тозалаш учун мўлжалланган жойда туради. Кўплаб оғилхоналар цемент полли ихтисослаштирилмаган дам олиш жойига эга бўлади. Яна бир муҳим жиҳат шуки, сигирлар ўзини яйловда яхшироқ ҳис қилади. У ерда улар хотиржам ётиши мумкин, оғилхонада боқиш эса уларни узоқ вақт тик туришга мажбур қилади, бу эса оқсоқликка сабаб бўлади. Шунингдек, силоснинг ҳаддан ташқари кўп берилиши каттақорин ичидаги нарсалар ачишига олиб келади ва таянч-ҳаракатланиш аппарати билан боғлиқ муаммолар юзага келишига замин яратади.\nМастит. Буюк Британиядаги соғин сигирларнинг учдан бир қисмидан кўпроғида ҳар йили мастит билан касалланиш қайд қилинади. Савол туғилади: уч лактация давомида қанча сигир мастит билан касалланмаган? (Шу сабаб мастит фермерлар учун жиддий иқтисодий муаммо эканлигини эътироф этиш жоиз). Ҳайвонлар ушбу касалликни жуда оғир ўтказади. Масалан, соғиш аппаратини елиннинг касалланган қисмига улаш кучли оғриқларни юзага келтиради. Бунинг олдини олиш учун санитария ва ветеринария гигиенаси қоидаларига риоя қилиш, биноларни лойиҳалашда ушбу омилни ҳам ҳисобга олган ҳолда иш юритиш лозим. Шуни ҳам қайд қилиш керакки, соғиш аппаратларининг мукаммал эмаслиги мастит пайдо бўлишидаги сабаблардан бири бўлиши мумкин.\nКетозлар. Серсут сигирларни мунтазам ёки ҳолларда тўсатдан оқсил ва ёғларга бой озуқалар (концентрацияланган озуқалар) билан озиқлантириш сигирлар ацетонемисининг энг эҳтимолий сабабларидан бири саналади. Узоқ вақт оғилхонада сақлаш, моцион мавжуд эмаслиги ва бошқалар ҳам бунга ўзига яраша таъсир кўрсатади. Сигирлар ошқозон-ичак тракти бузилишидан, юрак хасталиклари, асаб ҳодисалари, мушак кучсизлиги, оқсоқлик кабилардан азият чекади. Булар аксарият ҳолларда ўлим билан тугайди.\nКальций етишмаслиги. Нотўғри озиқлантириш, моцион мавжуд эмаслиги оқибатида кўпинча соғин сигирлар кальций етишмаслигидан азият чекади. Ушбу касалликка юқори маҳсулдор говмиш ҳайвонлар мойилроқ бўлиб, гўшт йўналишидаги қорамолларда камдан-кам кузатилади. Мазкур касаллик мушак нимжонлиги, иштаҳанинг ёмонлашуви, суяклар юмшаши кабиларга сабаб бўлади, кучли даражада ориқлаш туфайли ўлим содир бўлади. Англиялик олим Вебстер кўплаб хўжаликларда 5-8% ҳайвонларда гипокальциемия касаллиги кузатилишига ишора қилади, бу эса йилига минглаб ҳайвон деганидир. Бинобарин, селекционерлар юқори маҳсулдор зотлар селекциясида ушбу далилни инкор қилаётган бўлиб чиқади.\nЯйлов тетанияси. Магний етишмаслиги оқибатида пайдо бўлади. Томир тортишиши, хомушлик, мушак нимжонлашиши билан бирга кузатилади. Озуқада кальций ва магний етишмаслиги, кескин равишда яйловда боқиш даврига ўтказиш оқибатида пайдо бўлади. Вебстер қайд қилишича, ушбу касалликда сигирлар организмидаги магний миқдори даражасини назорат қилиш учун физиологик механизмга эга бўлмайди. Бунда ушбу механизм яшаб қолиш учун зарур бўлмаган, деб тахмин қилинади (Webster, 1987). Бошқа касалликлардан туёқ касалликлари анча кенг тарқалган.\nБарча сигирларнинг қарийб тўртдан бири ушбу касалликдан азият чекади. Вебстер қайд қилишича, кушхона инспекцияси деярли ҳар бир ҳайвон мазкур касалликка чалинганини кўрсатади. У томонидан туёқ касалликлари ҳозирги сут қорамолчилигидаги энг йирик муаммолардан бири сифатида эътироф этилиши ҳам бежиз эмас (Webster, 1987). Ушбу касалликларнинг сабаблари эса кўпинча нотўғри озиқлантириш ва сақлаш ҳисобланади. Сунъий уруғлантиришга ҳам алоҳида тўхталиб ўтиш лозим. Пухта ўйлаб амалга оширилмаган сунъий уруғлантириш кўп ҳолларда турли гинекологик муаммолар пайдо бўлишига олиб келади. Хусусан, сигирларнинг индивидуал хусусиятлари (масалан, тос суягининг кичиклиги ёки торлиги) ҳисобга олинмай ўтказилганда туғруқ жараёни жуда қийин кечишига сабаб бўлади, кейинчалик эса йўлдош тутилиши ва бачадон яллиғланишига олиб келади. Куйга келишини тезлаштириш учун гормонал препаратлар қўлланилиши ҳам гинекологик касалликларга сабаб бўлади.\nҲозирги сигирлар максимал миқдорда сут ишлаб чиқариш учун селекция қилинган. Бу эса елин ҳажми катталашишини келтириб чиқариб, кўпинча туёқ касалликлари ва мастит пайдо бўлишида ўзига хос омилга айланмоқда. Нотўғри озиқлантириш, номақбул сақлаш шароити ўзгартирилиши лозим. Сунъий уруғлантириш ва гормонал препаратларни қўллашдан олдин оқибатлари ҳақида ҳам пухта ўйлаб олиш зарур. Сигирларни сақлашда уларнинг инстинктив хатти-ҳаракат эҳтиёжларини инобатга олиш талаб қилинади: ҳайвонларнинг ҳаёти учун мақбул шароитни таъминлаш лозим.\nМанба: Veterinariya Meditsinasi Jurnali


ZiyoNET › Иқтидорли ёшлар › Зиямуҳамедова Раъно Мирғиёсовна\n2010-2011 ўқув йилидапрофессор Х.Зайнутдинов раҳбарлигида Зиямуҳамедова Раъно Мирғиёсовна “Ибн Сино” номидаги Давлат стипендияси соҳиби бўлди.\n1988 йил Тошкент шаҳрида туғилган. Раъно 2006-2007 ўқув йилида Тошкент фармацевтика институтига давлат гранти асосида ўқишга қабул қилиниб, ҳозирда 5-курс талабаси. 2007 йилда институт Хотин-қизлар қўмитаси томонидан ўтказилган «ФарМИ маликаси» кўрик танловида қатнашиб фахрли биринчи ўрин соҳибаси бўлди. 2007 йилда наъмунали хулқи ва ўқишда эришган юқори натижаларига кўра «Дори-Дармон» ДАК томонидан иқтидорли талабалар учун таъсис этилган стипендия совриндори бўлди. 2009 йилда «Камолот» ЁИҲМарказий Кенгашиҳамда Олий ва ўрта махсус таълим вазирлиги томонидан ўтказилган «Камолот» стипендияси совриндори бўлди. 2007 йилдан бери иқтидорли талабалар сафига қўшилиб, чуқурлаштирилгандастур бўйича касбий фанларни ўзлаштириб бормоқда. Илмий изланишлари натижалари билан Республика ва чет давлатлар илмий-амалий анжуманлари, конференцияларида тезис, мақолалари билан мунтазам равишда иштирок этиб келмоқда ва ҳозирги кунгача унинг бир неча тезис ва мақолалари Республика ҳамда хорижий давлатлар журналларида чоп этилган.


Туркманистонда мажбурий пахта терими давом этмоқда\nПахта териш расман бошланмаган бўлсада, Туркманистонда пахта териш кампанияси қизғин давом этмоқда. Ўтган йиллардагидек, расмийлар пахта теримида мажбурий меҳнатдан фойдаланишда давом этмоқда.\nПахта далаларига бюджет ишчилари, мактаб ўқувчилари ва ҳарбий хизматчилар чақирилувчилар юборилади. Шундай қилиб, Лебап вилоятидаги мухбиримизнинг хабар беришича, Туркманобод ўрта махсус таълим муассасалари ўқувчилари мажбуран пахта теримига юборилган. Қўйтендаг этрапидаги “Оқгумалан”, “Гараховуз” ва “Чанакли” уюшмаларида пахта терувчилар шу ерда тунаб қолмоқдалар.\n«Бу фермерлар уюшмаларида теримчиларга ҳар бир килограмм пахта учун 20 тангадан ҳақ тўланади», деди 26 август куни мухбиримизга берган интервьюсида фуқаро.\nМари шаҳридаги мухбиримизга кўра, пахта терими ҳам қизғин давом этаётган бу вилоятда бюджет ишчилари далага ўзларини эмас, одамларни ёллашга мажбур.\n«Ёлланган коллекционерларга кунига 20-30 манат тўланади. Давлат хизматчиларининг маошлари банк карталарига ўтказилишига қарамай, улар нақд пулни муассаса раҳбарларига топширишлари шарт. Давлат хизматчилари ўз ўрнига пахта теримчиларини ёллашга ва шу билан бирга ўз иш жойларида қолишга мажбур бўлмоқдалар», деди 26 август куни мухбиримиз билан аноним суҳбатда Маридаги бюджет ташкилотларидан бирининг ходими.\nАйни пайтда ёлланган теримчилар асосан Қорақум этрап далаларида пахта теришади.\n«Келгуси ойнинг бошидан бошлаб, ҳар бир бюджет ходими бир кеча-кундузда 10 кун пахта теримига юбориладиган теримчиларни ёллаш учун ўз маошидан 400 манат тўлаши керак бўлади. Бу Туркманистондаги ўртача иш ҳақининг учдан бир қисми», — дейди бюджет ишчиси.\nЯқинда маълум бўлишича, 2018 йилгача туркман пахтасидан тайёрланган тўқимачилик маҳсулотларини Америка онлайн-сайтлари орқали сотадиган “Goza Towels” хусусий компанияси ўтган йили АҚШ Меҳнат Департаментига туркман пахтасини рўйхатидан чиқаришни сўраб мурожаат қилган.\nАҚШнинг Виржиния штатида рўйхатдан ўтган Goza Towels компаниясининг эгаси Аман Гурдов ўз аризасини 2020 йил 20 февралда АҚШ расмийларига топширди. Унда таъкидланишича, Туркманистонда мажбурий меҳнат қонун билан тақиқланган ва амалда йўқ қилинган.\nШуни таъкидлаш керакки, 2018 йилгача Американинг эБай ва Wалмарт каби савдо майдончалари орқали Гоза бренди остида туркман пахтасидан тайёрланган маҳсулотлар билан савдо қилган ушбу компания, “Азатлйк«нинг бу ҳақидаги материали чоп этилгандан сўнг, ўз маҳсулотларининг ёрлиқларидаги ёзувни «Покистонда ишлаб чиқарилган»га ўзгартирди.\nЭслатиб ўтамиз, 2018 йил 18 майда АҚШ Чегара ва божхона хизмати мамлакатга Туркманистонда ишлаб чиқарилган пахта, шунингдек дунёнинг исталган мамлакатида ишлаб чиқарилган туркман пахтасидан барча турдаги товарларни олиб киришни тақиқлаган эди.\nХалқаро инсон ҳуқуқлари ташкилотлари Туркманистонни пахта ишлаб чиқаришда мажбурий меҳнатдан фойдаланаётганини танқид қилади. 2021 йил 10 августга қадар халқаро кампанияга 138 та глобал бренд қўшилди ва улар туркман пахтасини товар ишлаб чиқаришда ишлатмасликка ваъда беришди.


Футзал. Ўзбекистон чемпионати совриндорлари тақдирланди / CHAMPIONAT.asia\n10:33Вьетнам халқи финалга чиқишни қандай нишонлади? ФОТОГАЛЕРЕЯ 26 09:55Антонио Конте: Жеко “Челси”да? Тўғриси, бундан хабарим йўқ 2 09:46Девлар ўлди, футбол қутилди 50 09:38МЮ тўхташ ниятида эмас. Жозе яна иккита ярим ҳимоячи билан шартнома имзолашни хоҳламоқда 10 09:23Диего Симеоне: Ҳаммасини ўз бўйнимга оламан 3 09:08МЮ Артуро Видалга қизиқиб қолди 5 08:50Мората “Челси”да Азарнинг ўрнини ким боса олиши мумкинлигини айтди 7 08:33Ҳарри “Реал” оромини ўғирлади. Клуб Кейн трансферига 450 миллион евро сарфлашга тайёр 17 08:15Андреа Пирло: Италия футболи бутунлай ўзгариши шарт 2 08:00Расман “Челси” ҳимоячиси “Ньюкасл”га ўтди 3 07:41“Челси”нинг собиқ футболчиси АПЛга қайтиши мумкин 4 07:25Етти ой деганда у қайтди. Марко Ройс жароҳатидан тузалди 12 07:13Испания кубоги. “Севилья” “Атлетико”ни мағлуб этиб, ярим финалнинг дастлабки иштирокчисига айланди 4 07:00Англия Лига кубоги. “Манчестер Сити” финалга йўл олди 7 03:00Olamsport: Конор Хабиб билан жанг қилиш учун навбатда туриши керак, қишки Олимпиадада қатнашадиган ўзбекистонлик спортчилар 0\nФутзал. Ўзбекистон чемпионати совриндорлари тақдирланди\n06 апр 18:22\nБугун Ўзбекистон спорт мажмуасида футзал бўйича миллий чемпионат совриндорларини тақдирлаш маросими бўлиб ўтди.\nУнда мамлакатимизда футзалнинг ривожига ўзининг катта ҳиссасини қўшгани учун қуйидаги инсонларга миннатдорчилик тариқасида кичик кубоклар топширилди.\n1. Жўрабек Шаймардонов ("Ардус" клуби директори)\n2. Баҳодир Аҳмедов (Ўзбекистон МТЖ бош мураббийи)\n3. Рустам Абдиев ("Турон-С" бош мураббий)\nШундан сўнг мавсумнинг энг яхшилари тақдирланди.\nАндрей Шлёма 30та гол билан мусобақанинг энг яхши тўпурари бўлди. Энг яхши дарвозабон деб "Дўстлик-AIN" посбони Акмал Хазратқулов топилди. "Локомотив" вакили Артур Юнусов якунига етган чемпионатнинг энг яхши футзалчиси сифатида тан олинди.\n"Бунёдкор" клуби ўйновчи мураббийи Абдулла Бўриев мавсумнинг энг яхши мураббийи сифатида тақдирланди.\nЎзбекистон Футзал Ассоциацияси чемпионат ва кубок баҳсларини ёритиб боргани учун Спорт ТВ, "Ўзбекистон футболи" газетаси ва "championat.asia" сайтларига миннатдорчилик билдирди ва диплом ҳамда эсдалик совғаларини топширди.\nТақдирлаш маросими сўнггида "Турон-С" футзалчиларига бронза, "Дўстлик-AIN" футзалчиларига кумуш, "Локомотив" футзалчиларига эса олтин медаллари топширилди.\nШу тариқа, 18-миллий чемпионат ўз якунига етди. Энди май ойида футзал бўйича Ўзбекистон миллий терма жамоаси Вьетнамдаги Осиё чемпионатида иштирок этади.


Baring Vostok сармоя ширкатининг америкалик асосчиси Майкл Калви Москвада қўлга олинди. Унга товламачилик айблови қўйилиши мумкин.\n15 февраль куни Калви Москва шаҳрининг Басманний тумани судида кўрсатма берди.\nХабарларга кўра, жиноий ишга алоқадорликда гумонланган яна беш нафар шахс қўлга олинган.\nBaring Vostok тўрт нафар ишчиси қўлга олинганини тасдиқлади. Компания билдирувида “Ҳуқуқ-тартибот органларининг ҳаракатлари Baring Vostok ёки бошқа қимматли қоғоз ширкатлари фаолиятига тўғридан-тўғри алоқадир эмас”, дейилади.\nЮқорида тилга олинган қўлга олишлар “Восточний” банки ва унинг сармоячилари ўртасида келиб чиққан тортишув билан боғлиқ. Baring Vostok “Восточний” банкининг 52,5 фоизига эгалик қилади.\nГумонланувчилар “Восточний” банки сармоячиларини лақиллатиб, 2,5 миллиард рублни ўмаришда айбланмоқда.\n“Интерфакс” агентлигининг хабар қилишича, “Восточний” банкининг собиқ директори Алексей Кордичев ҳам қўлга олинган.


Буюк тарих кўзгуси - Халқ сўзи\n18:01 28 Июнь 2019 Маданият\nПрезидентимиз Шавкат Мирзиёев жорий йилнинг 15 июнь куни Тожикистон пойтахти Душанбе шаҳрида ўтказилган Осиёда ҳамкорлик ва ишонч чоралари бўйича кенгашнинг бешинчи саммитида динлараро ҳамжиҳатликни мустаҳкамлаш, маърифат ва маданиятларни ўзаро бойитиш масалалари бўйича тизимли мулоқотни йўлга қўйиш таклифини берар экан, Ўзбекистондаги Ислом цивилизацияси маркази, Самарқанддаги Имом Бухорий халқаро илмий-тадқиқот маркази бунинг учун самарали платформа бўлиб хизмат қилишини таъкидлаган эди.\nИмом Бухорий халқаро илмий-тадқиқот маркази ҳамда Ислом ҳамкорлик ташкилотининг Ислом тарихи, санъати ва маданиятини тадқиқ қилиш ташкилоти ҳамкорлигида ўтказилган “Ўзбекистондаги қўлёзма фондлари: муҳофаза қилиш, каталоглаштириш ва мутахассислар малакасини ошириш” мавзуидаги халқаро илмий-амалий семинарни мазкур ташаббуснинг амалий ифодаси, дейиш мумкин. Соҳа мутахассислари, қўлёзма фондлари бўйича етакчи экспертлар, машҳур хаттотлар иштирок этган анжуманда ноёб қўлёзма ва тошбосма асарларни муҳофаза қилиш, каталоглаштириш, мутахассислар малакасини ошириш масалалари муҳокама этилди.\nИслом тарихи, санъати ва маданиятини тадқиқ қилиш ташкилоти бўлим бошлиғи (Қозоғистон):\n— Имом Бухорий халқаро илмий-тадқиқот марказида амалга оширилаётган ғоят муҳим аҳамиятга эга илмий лойиҳаларда ҳамкорлик қилишдан манфаатдормиз. Бу ерда тадқиқотчилар учун яратилган шароитлар жаҳон стандартларидан юқори, десам, хато бўлмайди. Албатта, бу Ўзбекистонда ёш тадқиқотчилар ва мутахассисларга катта эътибор қаратилаётганидан дарак беради.\nБугунги кўргазмадан мақсад ҳозир истеъмолдан чиқиб, йўқолиб бораётган хаттотлик санъатини янада жонлантиришдир. Биз бир неча йиллардан бери бу йўналишда мусобақалар ўтказиб келамиз. Уларда дунё миқёсида хаттотлар қатнашадилар. Ислом маданияти марказларидан бири — Самарқандда халқаро ислом хаттотлиги кўргазмасини ташкил қилганимиздан бениҳоя хурсандмиз. Бу ердан ўрин олган хаттотлик намуналари турли мусобақаларда ғолиб бўлган асарлардир.\nИслом ҳамкорлик ташкилотига 56 мамлакат аъзо. Авваллари ташкилот фаолиятида Шимолий Африка, араб мамлакатлари, Эрон ва бошқа давлатлар фаол ҳаракат қилар эди. Ҳозир Марказий Осиё республикаларининг ҳаракатлари сезиларли даражада ошди. Минтақа мамлакатларида муҳим ўзгаришлар рўй беряпти, маданий ютуқлар қўлга киритилмоқда. Сўнгги икки йилда ислом оламига Ўзбекистоннинг катта куч билан қайта қадам қўйганига гувоҳ бўляпмиз. Умид қиламизки, келажакда ўзаро ҳамкорлигимиз янада ривожланади.\nИслом ҳамкорлик ташкилотининг Ислом тарихи, санъати ва маданиятини тадқиқ қилиш ташкилоти (ИРСИКА) Бош директори (Туркия):\n— Ўзбекистонда Президент Шавкат Мирзиёев бошчилигида барча соҳалар қатори диний-маърифий йўналишда амалга оширилаётган ислоҳотларни, ислом дини таълимотини чуқур ўрганиш, илм ва тамаддун ғояларини тарғиб этиш бўйича нуфузли халқаро ташкилотларда илгари сураётган ташаббусларини биз жуда катта қизиқиш ва мамнуният билан кузатиб бормоқдамиз. ИРСИКАнинг асосий вазифаси ҳам бутун дунёда ислом тарихи, санъати ва маданиятини кенг тарғиб этишдан иборат. Шу жиҳатдан қараганда, мазкур йўналишдаги фаолиятимиз, ғоя ва ташаббусларимиз ўзаро ҳамоҳангдир. Бунинг учун Ўзбекистон Президенти Шавкат Мирзиёевга ўз миннатдорлигимизни билдиришни истардим.\nҚисқа муддатда Имом Бухорий халқаро илмий-тадқиқот марказининг исломий меросни ўрганиш бўйича йирик илмий, маданий муассасага айланишини, очиғи, кутмаган эдик. Бу, албатта, муҳтарам Шавкат Мирзиёевнинг саъй-ҳаракатлари самарасидир.\nМазкур тадбирдан мақсад — ислом динига оид нодир манбаларни безавол асраш, қўлёзмаларнинг тўғри сақланишини ташкил этиш бўйича ўзаро тажриба алмашишдан иборат. Шунингдек, тобора камёб бўлиб бораётган хаттотлик санъатига эътибор қаратиш, соҳа вакилларини ҳар томонлама қўллаб-қувватлашни мақсад қилганмиз. Келажакда ҳамкорликда хаттотлар учун маҳорат дарсларини ташкил қилишни режалаштирганмиз.\nЎзбекистондаги Ислом цивилизацияси маркази илмий ходими, хаттот:\n— Аждодларимиз илм-маърифат машъалаларини олам аҳлига маънавий мерос қилиб қолдирганлар. Бугунги кунда уларни чуқур тадқиқ қилишга давлат сиёсати даражасида катта эътибор қаратилаётгани барчамизни бирдек қувонтирмоқда. ИРСИКА ташкилоти қўлёзмаларни сақлаш ва тадқиқ этиш бўйича узоқ йиллик тажрибага эга. Аждодларимизнинг ёзма мерослари, китобат санъати бутун оламга маълум ва машҳур.\nДунё қўлёзма фондларини тўлдириб турган асарларимиз нусхалари давлатимиз раҳбари ташаббуси билан юртимизга қайтиб келмоқда. Уларни таржима қилиш, халқимизга етказиш ишлари ҳам бошлаб юборилди.\nТаъкидлаш керакки, улуғ аждодларимиз амал қилган “Устоз — шогирд” анъаналари туфайлигина мумтоз ёзув санъати бизгача етиб келган.\nБу каби халқаро семинарлар орқали мамлакатимизнинг малакали хаттотлари томонидан ишланган асарларни кенг оммага, халқаро мутахассисларга таништириш имкониятига эга бўлмоқдамиз. Анжуман аждодларимизнинг бой илмий салоҳияти, ноёб иқтидори саҳрога томган сув каби йўқликка юз тутмагани, балки ноёб қўлёзмалар, бетакрор ёзув маданияти, хаттотлик санъати орқали ҳануз юртдошларимиз, олим ва тадқиқотчиларимиз руҳиятида яшаб келаётгани, бу иқтидор ва салоҳият Имом Бухорий халқаро илмий-тадқиқот маркази сингари илмий муассасалар орқали юзага чиқаётганини кўрсатмоқда.\nИмом Бухорий халқаро илмий-тадқиқот маркази директори:\n— Бугунги кунда республикамизнинг турли илмий-тадқиқот марказлари, қўлёзма фондлари, музей ва кутубхоналарида 100 мингга яқин нодир қўлёзмалар сақланмоқда. Улар орасида Имом Бухорий, Имом Мотуридий, Имом Термизий каби ислом илмлари ривожига беқиёс ҳисса қўшган буюк алломаларимизнинг нодир асарлари мавжуд. Марказимиз ушбу манбаларни тадқиқ қилиш ва халқимизга етказиш бўйича тизимли ишларни амалга оширмоқда. Мазкур йўналишда жаҳоннинг етакчи илмий-тадқиқот муассасалари, музей ва кутубхоналари билан ҳамкорлик қиляпмиз.\nУшбу халқаро семинарда қўлёзмаларни сақлаш ва тадқиқ этиш бўйича илғор тажрибаларни муҳокама қилдик. Соҳа мутахассислари олдида турган муҳим вазифалардан бири нодир манбаларга шикаст етишининг олдини олиш, қўлёзмаларни каталоглаштириш, уларни юқори сифатдаги рақамли форматга ўтказиш чораларини кўришдан иборат.\nАйни вақтда Имом Бухорий халқаро илмий-тадқиқот маркази илмий ходимлари томонидан алломаларимиз асарларини нафақат таржима қилиш, балки ана шу нодир манбаларни аҳоли турли ёш тоифаларига мос, уларнинг психологик ҳолати, билим савиясини инобатга олган ҳолда нашр этиш бўйича иш олиб бормоқдамиз. Шу йўл билан қадимий қўлёзмаларга янги ҳаёт бахш этиш, умрини узайтириш, ушбу асарларнинг одамларимиз китоб жавонларига кириб боришига эришамиз.\nОмонулла ФАЙЗИЕВ, (“Халқ сўзи”) ёзиб олди.


Ўзбекистон ҳамкорлари: Газпром\n27 январ 2021, Тошкент вақти: 06:38\n"Газпром" Ўзбекистонда янги газ конини топди, эски конни қайта ишга туширди,400 миллион доллар сармоя ётқизди. Бироқ "Газпром"нинг асосий мақсади Устюртда 120 миллиард кубометр газ заҳирасига эга бўлган конни топишдир.\nЎзбекистон иқтисодий тадқиқотлар марказининг тахминича, ҳозирги кўламда ишлатиладиган бўлса, Ўзбекистондаги табиий газ ва кўмир заҳиралари кейинги 20-30 йилга етиши мумкин, холос. Нефт заҳиралари эса бўшаб қолган.\nРасмий маълумотларга кўра, Ўзбекистонда 2010 йилда олинган суюқ углеводород ҳажми 2009 йилдагига қараганда 17,9 фоизга, газ конденсати ҳажми 22,5 фоизга, табиий газ ҳажми эса 2,1 фоизга камайган.\nБундай шароитда Ўзбекистоннинг дунёдаги етакчи энергетик ширкатлар, жумладан, “Газпром” билан узоқ муддатли ҳамкорлиги муҳим аҳамият касб этади. Мазкур ширкат Ўзбекистон ҳудудидаги табиий газ ва нефт заҳиралари мавжуд янги нуқталарни қидириб топиш ҳаракатида. Газпром расмийларига кўра, 2002 йилдан то шу кунгача Ўзбекистонда битта янги газ заҳираси мавжудлиги эҳтимол қилинган кон топилган. Бироқ ҳалигача бу газ заҳирасининг миқдори аниқланган эмас. Бу ҳақда сал кейинроқ гаплашамиз. Ҳозир эса....\n“Газпром” ҳақида маълумот\nРоссиянинг собиқ Бош вазири Виктор Черномирдин 1989 йилда "Газпром"га асос солган эди.\nРоссиядаги “Газпром” очиқ ҳиссадорлик жамияти дунёнинг энг йирик энергетик ширкатларидан бири. Геологоразведка, углеводородларни қазиб олиш, транспартировка қилиш ва сотиш билан шуғулланади. “Газпром” 1989 йилда СССР Газ саноати вазирлиги базасида ташкил қилинган.\nЖаҳонда йил сайин қазиб олинаётган газнинг 15 фоизи “Газпром” ҳиссасига тўғри келади. “Газпром” заҳиралари 35 триллион куб метрни ташкил қилади. 2011 йилда “Газпром” томонидан 513 миллиард куб метр газ қазиб олинган.\n“Газпром” собиқ СССРдаги айрим давлатлар ва Европа мамлакатларини газ билан таъминловчи асосий ширкатдир.\nРоссия ширкатлари Ўзбекистонда\nЎзбекистон иқтисодини кузатувчи таҳлилчиларга кўра, мазкур мамлакатда асосан Россиянинг газ ва нефт ширкатлари фаоллиги кузатилади.\n- Масалан, “Газпром”, “Лукойл”, “Стройтрансгаз”, “Союзнефтегаз” ва бошқа ширкатлар Ўзбекистонда газ ва нефт қазиб олиш, заҳираларни аниқлаш мақсадида фаол ҳаракат юритмоқда, -дейди “Биржевой лидер” журналининг шеф редактори, украиналик иқтисодчи ва сиёсатшунос Вячеслав Зубенко.\nТаҳлилчи мазкур ширкатлар ўн йил мобайнида Ўзбекистон газ ва нефт саноатига катта миқдорда сармоя ётқизганини айтади.\n- 2010 йил охиридаги маълумотларга кўра, мазкур ширкатлар Ўзбекистонга 2 миллиард доллар миқдорида сармоя ётқизган. Сармоя деганда фақат пулни тушунмаслик керак. Янги, замонавий технологияларнинг Ўзбекистонга олиб кирилиши ҳам сармоя ҳисобланалди. Умуман, тадқиқотчилар Россия энергетик ширкатлари Ўзбекистонга 6 миллиард долларгача сармоя ётқизиш имкониятига эга эканини ҳисоблаб чиқишган, -дейди Вячеслав Зубенко.\n“Газпром”нинг Ўзбекистондаги улуши\n“Газпром” ширкати Ўзбекистонда расман 2002 йилдан бери фаолият юритиб келади. Бироқ “Газпром”нинг амалий фаолияти 2003 йилда Шоҳпахта газ конини қайта ўзлаштиришдан бошланди. 2004 йилда 15 йилга мўлжалланган “Маҳсулотни бўлиштириш шартномаси” асосида Шоҳпахта конидан газ қазиб олина бошланди.\nУстюрт платосида 120 миллиард кубометр газ заҳираси борлиги тахмин қилинмоқда.\n2006 йилда эса “Ўзбекнефтегаз” “Газпром”га Устюрт платосида геологоразведка ишларини олиб бориш учун лицензия берган. Ўзбекистон билан имзоланган шартномага мувофиқ, мазкур ҳудудда газ конлари топилса, “Газпром” бу конларни ўзлаштириш учун мутлоқ ҳуқуққа эга бўлади.\n“Ўзбекенефтегаз” ширкати расмийси Елена Ким мазкур икки йўналишда фаолият кўрсатаётган “Газпром”нинг Ўзбекистон газ саноатига ётқизган сармоялари тижорат сири ҳисобланишини айтиб, бу борадаги саволларга қисқагина жавоб берди:\n- Сармоялар ҳақида гапира олмайман. Бироқ “Газпром” билан узоқ муддатли шартномага эгамиз. Шартнома асосидаги лойиҳалар доирасида режаланган ишлар олиб борилаяпти, -деди Елена Ким.\n“Газпром” ширкатининг Ўзбекистонда фаолият кўрсатаётган “Газпром интернэшнл” корхонаси расмийси Иван Гоголев эса саволимизга имкон қадар жавоб беришга ҳаракат қилди:\n- Дастлабки режага мувофиқ ширкатимиз Устюртдаги геологоразведка ишлари учун 400 миллион доллар сармоя ётқизишни режалаган эди. Айни пайтда режа тўлиқ амалга оширилди ва 400 миллион доллар сарфланди. Бугунги кунгача 20 та қидирув - разведка қудуқлари бурғуланди. Натижада 2009 йилда Жел газ кони топилди, -деди Иван Гоголев.\nГазпром расмийсининг айтишича, Устюрт платосида газ заҳираси 120 миллиард куб метр, конденсат заҳираси эса 7 миллион тонна экани таҳмин қилинмоқда. Жел газ конига таҳминий заҳиранинг қанчаси тўғри келиши ҳозирча аниқланмаган.\n- Энг оғирги қудуқ 2011 йилда бурғуланди. Шунинг учун ҳам бу конда газ заҳираси қанча экани ҳақида аниқ маълумотлар йўқ. Ҳозир олимларимиз бу масалани ўрганишмоқда. Газ заҳирасини аниқлаш жуда узоқ давом этадиган жараёндир. Мазкур жараён якунлангач, газ конини қачон ишга тушириш мумкинлиги ҳам аниқ бўлади, -деди Иван Гоголев.\nШоҳпахтанинг иккинчи “ҳаёти”\nШоҳпахта газ кони 1971 йилнинг апрелида ишга туширилган. Шоҳпахта 90 йилларга келиб “бўшаб қолган газ кони” сифатида ёпиб қўйилган эди. 2002 йилда “Газпром” Ўзбекистон ҳукумати билан олиб борилган музокаралар натижасида мазкур конни замонавий технологияларни қўллаган ҳолда қайта ишга туширишга рози бўлди.\nШундай қилиб, 2004 йилдан Шоҳпахта газ конинингг иккинчи “ҳаёти” бошланди.\n- Биз Шоҳпахта конида йилига ярим миллард кубометр артофида газ қазиб оламиз. 2004 йилдан 2010 йилгача бу кондан қазиб олинган газ миқдори 1 миллиард 597 миллион кубометрни ташкил қилган. Қазиб олинган газ “Ўзбекнефтегаз” ширкатига сотилади. Бу газни Ўзбекистонга қанчадан сотишимизни айта олмайман, -деди “Газпром” ширкатининг Ўзбекистонда фаолият кўрсатаётган “Газпром интернэшнл” корхонаси расмийси Иван Гоголев.\nГазпром расмийсининг айтишича, Шоҳпахта кони жуда эски бўлгани учун унда қанча газ заҳираси мавжудлигини аниқ айтиш қийин, буни фақат таҳмин қилиш мумкин. Иккинчидан эса, эски ва бўшаб қолган деб ёпилган кондан газ қазиб олиш учун энг замонавий техник воситалар керак бўлади.\n- Бу ерда аслида қанча газ борлиги номаълум. Аммо бизнинг ҳисоб-китобимизга кўра, қазиб олса бўладиган газ миқдори 4 миллиардан 7 миллиард кубометргача бўлиши эҳтимол. Газ кони ишлатилиб, бўшаб қолган. Бу ердан аввал қазиб олиш мумкин бўлмаган газни қазиб олиш учун энг замонавий технологиялардан фойдаланишга тўғри келади, -деди Иван Гоголев.\n“Газпром” Ўзбекистондан қанча газ сотиб олади ёки нега ўзбеклар қишда газсиз қолди?\nБу саволни биринчи навбатда “Ўзбекнефтегаз” ширкати расмийларига бердик. Аммо ширкат расмийлари “Газпром”нинг Ўзбекистондан қанча газ сотиб олиши ва неча доллардан сотиб олиши тижорат сири эканини айтишди.\n"Газпром"нинг амалдаги раҳбари Алексей Миллер.\nШунинг учун яна “Газпром” ширкатига мурожаат қилдик. “Газпром” ширкати матбуот бошқармасининг хорижий оммавий ахборот воситалари билан ишлаш бўлими ходимаси Маргарита Меликян Озодлик муҳбирининг бу борадаги сўровномасига мана бундай жавоб йўллади:\n““Газпром” Ўзбекистондан 2011 йилда 10 миллиард 400 миллион кубометр газ сотиб олди. 2010 йилда Ўзбекистондан сотиб олинган газ миқдори 13 миллиард 900 миллион кубометр эди. 2012 йилда Ўзбекистондан қанча газ сотиб олингани йил охирига бориб маълум бўлади”.\nМаргарита Меликян “Газпром” ўзбек гази учун қанча ҳақ тўлагани тижорат сири эканини мухбирингиз билан оғзаки суҳбатида таъкидлади. Расмий мактубда, шунингдек, 2011 йилда “Газпром” Ўзбекистондан нега 2010 йилга қараганда 3,5 миллиард кубометр оз газ сотиб олгани ҳам очиқланмаган.\nУкраиналик эксперт Вячеслав Зубенко бунга Ўзбекистоннинг газ нархини кескин ошириб юборгани сабаб бўлган деб ҳисоблайди.\n- Газнинг ҳар бир минг кубометри нархи 311 долларгача кўтарилди. Бу эса “Газпром” учун кутилмаган ҳолат бўлди. Ўзбекистоннинг газ нархини жаҳон баҳоси даражасида кўтариб юбориши ўзбек газга бўлган эҳтиёжни ҳам камайтирди, -деди Вячеслав Зубенко.\nЭнди саволимизнинг иккинчи қисмига ўтамиз. Ўзбек газининг асосий харидори бўлган “Газпром” ўтган йили 2010 йилга нисбатан 3.5 миллиард кубометр озроқ газ сотиб олибди. Унда нега Ўзбекистон аҳолисининг ўзи 2011 дан 2012 йилга ўтар қишида газсизликдан азоб чекди? “Ўзбекнефтегаз” расмийси Елена Кимнинг сўзларига қулоқ соламиз:\n- Газ тизими белгиланган тарзда, режа асосида ишлади.\n“Демак, сизнингча Ўзбекистонда аҳолига берилаётган газ таъминотида жорий йилда ўчиришлар бўлмадими?” деган саволимиз эса жавобсиз қолди.


Тошкент, Ўзбекистон (UzDaily.uz) -- Тадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев 24-ноябрь куни Тошкент шаҳри сайловчилари билан учрашди.\nТошкент шаҳри замонавий қиёфаси, йирик саноат корхоналари, муҳташам иншоотлари, илм-фан марказлари, сўлим боғ ва хиёбонлари билан дунёга машҳур. Тошкент мамлакатимизнинг асосий интеллектуал маркази, халқимизнинг фахри ҳисобланади. Пойтахтимизда 39 олий ўқув юрти, 47 илмий-тадқиқот муассаса ва марказлари фаолият кўрсатмоқда. 11 театр, концерт заллари, Ўзбекистон давлат консерваторияси, Алишер Навоий номидаги Ўзбекистон миллий кутубхонаси ишлаб турибди. "Ўзбекистон" халқаро анжуманлар саройи, Маърифат маркази ва бошқа кўплаб иншоотлар шаҳар кўркига кўрк қўшиб турибди.\nМеҳнат фахрийси Т.Даминов, Ўзбекистон Республикасида хизмат кўрсатган артист Г.Мельникова, Олмазор туманидаги "Гузарбоши" маҳалла фуқаролар йиғини раиси Т.Эргашев, Қозоқ миллий маданият маркази фаоли Р.Қўширбоев, Ўзбекистон Республикаси Олий Мажлиси Қонунчилик палатаси депутати Э.Шукуров, ФИФА рефериси Р.Эрматов, Мирзо Улуғбек туманидаги "Катта Қорасув" маҳалла фуқаролар йиғинининг диний маърифат ва маънавий-аҳлоқий тарбия масалалари бўйича маслаҳатчиси Н.Жабборова, Олмазор туманидаги "Ачаобод" маҳалла фуқаролар йиғини раиси Х.Ҳикматов, Тошкент шаҳар "Камалак" болалар ташкилоти раиси Б.Мирзаев ва бошқалар мамлакатимизда амалга оширилаётган беқиёс ўзгаришлар пойтахтимиз мисолида ҳам яққол ифодасини топаётганини таъкидлади. Президент сайловига тайёргарлик миллий қонунчилигимиз ва халқаро демократик тамойилларга тўла мос равишда ўтаётганини қайд этди. Сайловчиларни 4-декабрь куни бўладиган Ўзбекистон Республикаси Президенти сайловида фаол иштирок этишга чақирди.


Шавкат Мирзиёев Сурхондарёни янада ривожлантириш бўйича топшириқлар берди\n- Сизлар билан учрашиб, муаммоларни ҳал этиш учун келганмиз. Бу ташрифга анчадан бери тайёргарлик кўрдик. Тошкентга боғлиқ масала қолмади. Энди берилган маблағ ва тизимни ақл билан ишлатиб, жойларда манзилли бажариш керак. Мен куйиб-пишганим билан сизлар жон куйдирмасангиз, халқнинг бири икки бўлмайди. Сурхондарёнинг ички имкониятларидан фойдалансак, одамларнинг дардига дармон бўлиш учун ҳамма шароит бор. Бунинг учун сектор раҳбарлари фидойи бўлиб, жойига тушиб, “маҳаллабай” тизимда ишлаши керак, - деди Шавкат Мирзиёев.\n- Вилоятда қурилиш материаллари, енгил, чарм, озиқ-овқат, электротехника, маҳаллий саноат каби “драйвер” соҳаларни жадал ривожлантириш ва янги лойиҳаларни кўпайтириш зарур, - деди Президент.\nСурхондарё мисолида томорқадан самарали фойдаланиш бўйича хонадон эгаси, тайёрловчи корхона, қайта ишловчи ва экспортчиларни боғловчи яхлит тизим яратиш вазифаси қўйилди.\nКиритилди: 17:12 02.06.2021. Ўқилди: 1800 марта. Фикрлар сони: 0 та.\nТошкент шаҳар ИИББ олиб қочилган “Нексия-2” автомобили...


Президентнинг кенжа куëви Тошкентдаги автоҳалокатда жароҳат олгани айтилмоқда\n17 май 2022, Тошкент вақти: 18:28\nЎзбекистон президентнинг кенжа куёви ҳамда унинг хавфсизлик хизмати мулозими Отабек Умаров - Instagram\nЎзбекистон ҳукумати ва президент оиласига яқин манбалар президентнинг кенжа куёви ҳамда унинг хавфсизлик хизмати мулозими Отабек Умаровнинг 13 февраль оқшомида Тошкентда йўл-транспорт ҳодисасига учраганини айтмоқда.\nБир-биридан мустақил манбаларнинг иддао қилишича, Ўзбекистон президенти Давлат хавфсизлик хизмати (ПДХХ) раҳбарининг ўринбосари, 36 яшар Отабек Умаров 13 февраль куни пойтахт марказида содир бўлган йўл-транспорт ҳодисасидан сўнг шифохонага ётқизилган.\nЎтган шанба маҳаллий вақт билан соат 18 лар атрофида юз берган ҳодиса ҳақида ижтимоий тармоқларда пайдо бўлган хабарни Озодликка Ўзбекистон ҳукумати ва президент Мирзиёев оиласига яқин бир неча манба тасдиқлади.\nЎзбекистон ҳукуматининг номи ошкор этилмаётган мулозими, Тошкентдаги шифохона ҳамда Отабек Умаровга яқин манбалар тасдиқлаган ҳодиса ҳақида расмий маълумот берилганича йўқ.\nПарвозларни кузатувчи flightaware.com сайтида манбалар ҳодиса ортидан Германиядан Тошкентга учиб келганини айтган Гамбургдаги хусусий ширкатга тегишли учоқнинг Тошкент халқаро аэропортида 14 февралдан 15 февралгача тургани қайд этилган.\nОзодлик манбалари Отабек Умаров Тошкентдаги Шошилинч тиббий ёрдам кўрсатиш Республика илмий марказида бир неча соат мобайнида дастлабки тиббий ёрдам кўрсатилганидан сўнг махсус тиббиёт учоғи билан хорижга олиб кетилганини ҳам иддао қилди. Аммо бу ва ҳодиса билан боғлиқ бошқа иддаоларни расмий манбалардан тасдиқлашнинг имкони бўлмади.\nҲодиса юз берган 13 февраль куни Отабек Умаровнинг Инстаграм саҳифасида Дубай шаҳрида валиаҳд шайх Ҳамдон бин Зайд билан тушган сурати қўйилган эди. Сурат қачон олингани ҳақида маълумот берилмаган. 14 ва 15 февраль кунлари Отабек Умаров Инстаграм саҳифасида пост қолдиргани йўқ.\nАйни пайтда ҳукумат доираларига яқин камида икки манба Отабек Умаровнинг ЙТҲга учраганини рад этди ҳамда у билан 14 ва 15 февраль кунлари шахсан мулоқотда бўлганини иддао қилди.\nОзодликнинг ижтимоий тармоқларда пайдо бўлган хабар ва Тошкентдаги манбаларнинг иддаолари юзасидан расмий маълумот олишга уринишлари натижа бермади.\nОтабек Умаров шайх Ҳамдон бин Зайд билан\nПрезидент трассасидаги мотоцикл\nОзодликнинг бир-биридан мустақил манбаларига кўра, президентнинг кенжа куёви ҳамда унинг хавфсизлик хизмати мулозими, 36 яшар Отабек Умаров иштирокидаги йўл-транспорт ҳодисаси 13 февраль куни соат 18ларда содир бўлган. Тошкентнинг халқ орасида “Президент трассаси” деб аталадиган йўлида, Мустақиллик кўчаси, Пушкин метро станцияси яқинида юз берган ҳодисада катта тезликда кетаëтган мотоцикл ҳайдовчиси йўл четидаги бетон бордюрга урилгани айтилмоқда. Ҳайдовчи енгил автомобилга чап бериш учун рулни бургани айтилган ҳодисада қурбон бўлмаган. Озодлик суҳбатлашган ҳукумат мулозимига кўра¸ мотоциклни Ўзбекистон президентининг кенжа куëви Отабек Умаров бошқарган. Ҳодисада мотоцикл ҳайдовчисининг "иккала оëғи лат еган". Умаров "жиддий жароҳатлангани" ҳақида ижтимоий тармоқларда пайдо бўлган хабарлар ортидан 14 февраль куни Озодлик боғланган Отабек Умаровга яқин манба президент куëви билан “кичик кўнгилсизлик” юз берганини айтди.\nОтабек Умаров ва Тошкент шаҳар ҳокими Жаҳонгир Ортиқхўжаев\nОзодлик манбаларига кўра, Умаров халқ орасида "16-горбольница" деб аталадиган Шошилинч тиббий ёрдам кўрсатиш Республика илмий марказига 13 февраль куни соат 19лар атрофида олиб келинган. Касалхонага яқин тиббиëт ходимининг Озодликка билдиришича, “оëғидан лат еган пациент 6 соат мобайнида операция қилинган”. Биринчи оилага яқин манбанинг сўзларига кўра, Умаровнинг “ўнг оëғи 3 жойидан синган¸ чап оëқ суялари қаттиқ зарб оқибатида майдаланиб кетган”. У Умаровнинг оëқларига “Илизаров темирлари” номи билан билинган мослама ўрнатилганини айтмоқда. Совет жарроҳи Гавриил Илизаров ихтиро қилган бу мослама асосан, оëқлардаги суяклар авария оқибатида синиб, парчаланиб кетган пайтда қўлланилади. Парвозларни кузатувчи flightaware.com маълумотларига кўра, 14 февраль куни кундуз соат 12дан 17 дақиқа ўтганида Тошкент халқаро аэропортига Германиянинг Нюренберг шаҳридан хусусий Air Hamburg ширкатига тегишли учоқ келиб қўнди. Озодлик манбалари Нюренбергдан Тошкентга AHO787B рақамли парвозни амалга оширган учоқнинг махсус жиҳозланган тиббиëт учоғи эканини иддао қилмоқда. Flightaware.com сайти маълумотларига кўра, айни учоқ 15 февраль куни Тошкент вақти билан эрталаб 6.00да Ўзбекистон пойтахтидан учган ва маҳаллий вақт билан 8дан 13 дақиқа ўтганда Москванинг Внуково халқаро аэропортига қўнган. Озодлик ҳозирча бош қароргоҳи Германиянинг Гамбург шаҳрида жойлашган Air Hamburg ширкатидан айни парвоз билан боғлиқ маълумот ололгани йўқ.\nОзодлик манбалари 14 февраль куни ижтимоий тармоқларда тарқалган “куëвнинг мияси лат ебди” деган иддаоларни тасдиқламади. Шошилинч тиббий ёрдам кўрсатиш Республика илмий марказидаги манбанинг айтишича, 14 февраль куннинг иккинчи ярмида Умаров ҳушига келган ва яқинлари билан гаплашган. Озодлик суҳбатлашган манбалар шанба куни куннинг иккинчи ярмида шифохонада фавқулодда хавфсизлик чоралари кўрилганини айтмоқда. Улардан бири ушбу хавфсизлик чораларини президент Мирзиëев ва рафиқаси Зироат Мирзиёеванинг касалхонага "ташриф буюргани" билан боғлади. Аммо Озодлик президент ва рафиқасининг шифохонага борганини Шошилинч тиббий ёрдам кўрсатиш Республика илмий марказидаги расмий манбалардан тасдиқлай олгани йўқ. Шифохона маъмурияти вакили 15 февраль куни Озодлик мухбирининг бу ва президент куёви билан боғлиқ бошқа саволларига "тиббиёт сири" бўлгани важидан маълумот бера олмаслигини айтди.\n15 февраль куни куннинг биринчи ярмида Шошилинч тиббий ёрдам кўрсатиш Республика илмий марказигага борган Озодлик мобил мухбири шифохона ва атрофида “ноодатий ҳолатни” кўрмаганлигини айтди. 15 февраль куни ҳодиса содир бўлгани айтилган Мустақиллик кўчасининг Пушкин метроси яқинида ҳам фавқулодда ҳолат кузатилмаган. Ҳодиса жойидаги видеокамералар демонтаж қилингани ҳақидаги иддаолар эса ҳануз тасдиғини топганича йўқ.\nЎзбекистон ИИВ Йўл хавфсизлиги бош бошқармасининг Озодлик боғланган ходими биронта аниқ ЙТҲ ҳақида телефон орқали тўғридан-тўғри маълумот беролмаслигини айтди. Ходимнинг изоҳ беришича, йўл ҳодисаси, агар катта чорраҳада юз берган бўлса, камералар томонидан қайдга олинади ва 6 кундан сўнг автомат тарзда ўчирилади.\nОзодликнинг Тошкент шаҳар Йўл ҳаракати хавфсизлиги бошқармаси ахборот хизмати раҳбари Музифа Султонованинг мобил рақамларига қилган қўнғироқлари жавобсиз қолди.\nОзодлик Ички ишлар вазирлиги матбуот котиби Шохруҳ Ғиёсов билан боғланишга муваффақ бўлди, аммо у Отабек Умаров исмини эшитгач, телефон "эшитилмаётгани"ни айтди ва шу билан алоқа узилди.\nЎзбекистон президентининг матбуот хизмати эса оммавий ахборот воситалари учун ёпиқлигича қолмоқда.\nШавкат Мирзиëев ҳокимиятга келиши ортидан унинг тансоқчисига айланган кенжа куëв Отабек Умаров қисқа вақт ичида ижтимоий тармоқларда Ўзбекистондаги давлат, айниқса, хавфсизлик мулозимларига хос бўлмаган очиқлиги ва фаоллиги билан эътиборга тушди.\nПрезидентнинг кенжа куёви Инстаграм саҳифасида ўзининг қимматбаҳо машиналар¸ тунги пойга ва дрифтингга ўчлигини намойиш қилган.\n2019 йилнинг 8 июлига ўтар кечаси Otabek_muhammadalievich ( Отабек Умаровнинг ники – таҳр.) ўз Instagram саҳифасида жонли кўрсатган видеода президент куёви Tesla машинасида тезликни қонунда белгиланганидан (тезлик чеклови 70 ва 50 км. -таҳр.) уч баравар юқори - соатига 201 кмга чиқаргани кўрилганди.\nЭълон қилинишидан кўп ўтмай ўчириб ташланган бу видеони Озодлик сайти ва ижтимоий тармоқлардаги саҳифаларида бир куннинг ўзида юз минглаб одам томоша қилган. Маҳаллий матбуот президент куёвининг тунги пойгасини ёритмаган.\nОзодлик жамоатчиликка тақдим этган бу видео ижтимоий тармоқларда кескин эътирозларга сабаб бўлгани ортидан – воқеадан 12 кун ўтиб , 19 июлда Отабек Умаров Тошкент шаҳар ИИББ Йўл ҳаракати хавфсизлик хизмати томонидан маъмурий жазога тортилди.\nNissan GT-R ҳодисаси\nОрадан бир ой ўтиб, 2019 йилнинг 6 августида Отабек Умаров номи яна бир йўл-транспорт ҳодисаси муносабати билан тилга тушди.\nОтабек Умаров туркиялик таниқли қассоб Нусрет Гўкче (Nusret Gökçe) билан - Тошкент, 23 ноябрь, 2019\nТошкентнинг Пушкин метро станцияси яқинидаги Мустақиллик кўчасида 6 август, кеч соат 21:15 да юз берган автоавария расман қурбонларсиз якун топган бўлса ҳам тармоқларда қизғин муҳокама қилинди.\nУчта автомобиль тўқнашгани тасвирланган видео ижтимоий тармоқларда тарқалар экан, Интернет фойдаланувчиларининг эътиборини бир машина – Nissan GT-R R35 русумли оқ рангли спорткар ўзига тортди.\nАйни русумдаги автомобиль президент Мирзиёевнинг оилавий фотосида ҳам акс этган. Гувоҳларнинг айтишича, автоҳалокат юз берган жой зудлик билан ўраб олинган ва тезда тозаланган.\nМаҳаллий матбуот уч киши, жумладан ҳуқуқни муҳофаза қилиш органларининг икки ходими Республика шошилинч тиббий ёрдам илмий марказига ётқизилгани ҳақида хабар берди.\nАвтомобиль эгаси президент Мирзиёевнинг куёви Отабек Умаров эканини иддао қилинди.\nОзодлик суҳбатлашган икки нафар хавфсизлик ходимига кўра, автоҳалокат бошқа бир “нуфузли хавфсизлик ходими” туфайли юз берган.\nУларнинг автоҳалокат қурбонлари ҳақидаги иддаолари ҳам расмий хабарлардан тубдан фарқ қилади.\nОзодлик суҳбатлашган гувоҳлар “ҳамма нарса зудлик билан тозалаб ташлангани излар йўқотилгани"ни иддао қилган эди.\nОтабек Умаров от устида\nОсиё Олимпия Кенгаши вице-президентлигига президентнинг куёви номзод қилиб кўрсатилди\nИИВ "тўхтатиш тақиқланган" UMO давлат рақами белгисининг Отабек Умаровга алоқадорлигини рад этди\nИнсташоу? Президентнинг куëви ММА президентлигидан кетиб¸ уч кундан сўнг яна раҳбарликка қайтди (ВИДЕО)


АҚШда яшаётган актёр Шерзод Бин Ўзбекистондан кетгани ҳақида - Zamin.uz\n16:43 / 28.04.2020\nАҚШда яшаётган актёр Шерзод Бин Ўзбекистондан кетгани ҳақида\nТаниқли актёр ва пародист Шерзод Бин (Саидалиев) ҳозирги кунда АҚШнинг Пенсильвания штати Ҳолланд шаҳрида яшамоқда. Журналист Жасур Ҳамроев Шерзод билан учрашиб, суҳбатлашди.\nШерзод Бин суҳбат давомида нима сабабдан Ўзбекистондан АҚШга кўчиб кетгани ҳақида ҳам гапириб ўтди.\n«Менда шунақа муаммолар бошландики, уларни касбимнинг орқасидан ҳал қила олмадим. Ўша вазиятда менга фақат Оллоҳ ёрдам берди.\nЎзбекистондан кетганимга келадиган бўлсак, менда хотиржамлик йўқ эди, ҳаловат йўқ эди. Оллоҳга шукур, ҳозир оилам билан яхши яшаяпман. Нимага хотиржамлик йўқ эди, деган масалага келсак, одам баъзан ҳеч ким сизни танимайдиган жойга кетгингиз, ёлғиз қолгингиз келаркан. ‘Келинг, сиз билан бир расмга тушайлик’, — дейдиган одамлардан қочгингиз келаркан.\nЛекин санъат соҳасида фаолият юритганимга шукур қиламан. Агар шу соҳада бўлмаганимда Фарруҳ Соипов, Улуғбек Раҳматуллаев, Сардор Раҳимхон каби дўстларим бўлмасди. Улар Оллоҳ йўлида яхши ишлар қилган инсонлар», — дейди Шерзод.\nШунингдек, Шерзод Бин ўзбекистонлик шоу-бизнес вакилларидан биридан қаттиқ хафа бўлгани, айни дамда уни кечиргани ҳақида ҳам гапириб ўтди ҳамда ўзи билиб-билмай хафа қилган инсонлардан ҳам кечирим сўради.\n«Жаҳонгир Отажонов мендан хафа эканлар. Кечирим сўрайман. Яна кимларнидир билиб-билмай хафа қилган, кўнглига озор берган бўлсам, мени Оллоҳ йўлида кечиришингларни сўрайман», — дейди у.\nСуҳбатдан маълум бўлишича, Шерзод Бин санъат соҳасидан узоқлашган, у Ҳолланд шаҳрида Basil деб номланган ўзбек таомлари тамаддихонасини очган.\nМаълумот учун, Шерзод Бин нафақат актёр ва пародист, балки режиссёр сифатида ҳам фаолият юритган. У 2016 йилда «Қайсар ошиқлар» деб номланган фильмни суратга олган эди.\nШерзод Бин актёр “Замин” янгиликларини “Facebook”да кузатиб боринг\nИстеъдодли актёр Фаррух Соипов ўғил фарзандли бўлди\nМусиқий билимсиз консерваторияга кирган Сардор Раҳимхон нима сабабдан ўқишни ташлаб кетгани ҳақида гапирди\nАктёр Нодир Саидалиев оламдан ўтди


Почеттино АПЛнинг сентябрь ойидаги энг яхши мураббийи бўлди\n11:06 / 16.10.2015\n"Тоттенхэм" жамоаси бош мураббийи Маурисио Почеттино АПЛда ўтган ойнинг энг яхши мураббийи сифатида тан олинди.\nЛондоннинг "Тоттенхэм" жамоаси сентябрь ойида ушбу мутахассис етакчилигида 3та ўйин ўтказди ва барчасида ғалаба қозонди. Бу ғалабалардан бири турнир пешқадами "Манчестер Сити" жамоасига қарши ўйинда қозонилди 4:1.\nШунингдек жамоа АПЛнинг 5 ва 6 турларида "Сандерленд" ҳамда "Кристал Пелас" устидан 1:0 ҳисобларида ғалаба қозонди. Сентябрь ойида Англия лигаси кубоги доирасида "Арсенал"га қарши ўтказилган ўйинда эса 1:2 ҳисобида мағлуб бўлинди.\n"Шпорлар" айни вақтда 8 турдан кейин 13 очко тўплаган ҳолда турнир жадвалининг 8-ўрнида жойлашган.


Ўзбекистонлик таниқли актриса Зарина Низомиддинова ўзининг инстаграмдаги саҳифасида обунчалилари билан савол-жавоб ўтказди. Бу ҳақда EVERYDAY.UZ мухбири хабар қилди.\nОбуначилар актрисадан доимгидек унинг оиласи, иккинчи фарзанди ва унинг турмуш ўртоғи ҳақида сўради. Хусусан, уларга жавобан актриса иккинчи фарзандининг исми Саидамур эканини, исмни оилавий қўйишганини ва унинг отасининг исми ҳақида гапириб ўтди.\n“Унинг дадасининг исми одатий ўзбекча исм, лекин аниқ одамлар ҳозир тахмин қилаётган исмлар эмас. Сиз мени тушундингиз”, – дейди актриса.\nШунингдек, Низомидднова саволларга жавоб бериш вақтида иккинчи фарзанди никоҳли туғилганини, турмуш ўртоғи асли тошкентлик, Лондонда таҳсил олганини, лекин ҳозирда Москвада яшашини ва эри ундан 12 ёш (Низомиддинова 31 ёшда) катта эканини айтди. Шу билан бирга, актриса албатта Ўзбекистонга қайтишини ҳам билдирди. У турли миш-мишлар сабаб эмас балки фарзандининг соғлиғи ва вирус вақти бўлгани учун қайта олмаётганини таъкидлади. Актриса оиласи ҳақида тарқалаётган турли миш-мишларга кўникиб қолганини, ҳеч нарсани исботламаслигини ва барчасини вақт кўрсатишини айтиб ўтди.\nШавкат 3 декабр 2020 21:14\nнима булибди отаси хххх булса маьлум булса узи айтади\nДилдора 3 декабр 2020 10:54\nУни ҳам бахтли яшашга ҳаққи бор. Ҳаёт уники. Яхши қилибди, боплабди.\nЯхши қилибди, боплабди.\nДил 2 декабр 2020 23:40\nЖонга тегди артист зоти\nЛола 2 декабр 2020 01:53\nБировни оркасидан чайнашдан олдин, узилани оркелага карела, сила кимсилаки уни обсуждать киласла, сила фариштамисла, хамма узи учун узи вохти кеганда жовоб беради, фигурасини гапирасламией, дузахи дисламией саал уйлаб гапирила, ёкмаса укимела, астагфурилло\nСаида 2 декабр 2020 00:01\nХа майли нима бусаям охири биоан булсин. Кейин йиглаб юрмасангиз булди.\nМухаррам Рахманова 1 декабр 2020 21:57\nОзор 1 декабр 2020 03:28\nАйтсинда кимлигини хаммани асабига тегмай! Ёки Ойдан тушган ОЙБОЛАМИ? Худойим озгина хусну-малохат берибди. Буни асрасшни хам билиш керакда ОЙИМЧА.Коматингни куз-куз киласан.Энди углингни пиар киласан.Тоза жонга тегдиларинг.Узи шундогам хамма жойда муаммолар тикилиб ётган пайтда.Кайси журналист буларни бу сайтга жойлаштирган.Ёки бироз чалгиш,яьни лирик чекинишми?\nДилфуза Шарапова 30 ноябр 2020 21:33\nХамма бахли булишга хакки бор колавеса хар бир инсонни айби бор .\nБировни шахсий хаетини мухокама килишга хаккимиз йук колаверса хаммамизни камчилигимиз бор хар бир бандасини оллохим панохида асрасин..\nУлугбек 30 ноябр 2020 21:30\nХаёт уники сизу бизга нима,хар ким килган амаллари б.н оллох олдида жавоб беради\nХоким 30 ноябр 2020 19:34\nКандай болмасин у бизни муслима синглимиз. Яратганнинг ози хак йолдан адаштирмасин. Мехрли болайлик.\nАбв 30 ноябр 2020 18:12\nKimsanki san atchot sorashdi sandan\nИстат 30 ноябр 2020 17:56\nМенга фарки йук хамма уз гурига узи тушади хаммамизда айб бор беайб парвардигор\nКундуз Тургунбоева 30 ноябр 2020 17:49\nКимга огирлиги бор хамма уз ишини килсин бировни хайоти у узи билади астафурлох одамлар\nАшур 30 ноябр 2020 16:36\nШу ям одам булди\nМайя 30 ноябр 2020 16:33\nМухаррам! Болани отаси кимлигини СИЗ яхши биларкансиз)?!\nХууш, Ким экан?!\nDilafruz 30 ноябр 2020 15:30\nQo'yni ham, echkini ham o'zini oyog'idan osadi hamma gunohlari uchun o'zi javob beradi.Birovning shaxsiy hayotiga aralashishga hech kimni haqqi yo'q.\nFeruza 30 ноябр 2020 14:50\nXayot uniki javobini xam uzi beradi .\nНосиржон. 30 ноябр 2020 14:35\nУят колмади бу АРТИСТЛАРДА. БЕКОРГА АЙТИЛМАГАН ЭКАН АРТИСТЛАР ШАЙТОННИНГ МАЛАЙИ ДЕБ .Кунгилни айнитиб юборди шу артистлар узларини бемазадан беттар пиарлари билан.\nИсмоилова зулхумор 30 ноябр 2020 14:35\nЗарина зизга айтадиган гапим аввало биз онамиз кейин сиз бандаларга оччот беришингиз шартмас сизам бизам факат оллох хузуридагина киган ишларимизга жавоб берамиз шундай екан факат узингиз ва фарзандингиз хакида уйланг худойимни узи кулласин\nРАЙХОНА СУЛТАНОВА 30 ноябр 2020 14:18\nОтаси кимлигидан катьий назар у. Зарина Низомиддиновани боласи . Нима фарки бор одамларга\nМаришка 30 ноябр 2020 14:11\nРита 30 ноябр 2020 14:04\nШахсан менга умуман кизиги ёк.сабаби булар дузахи инсонлар.\nДилафруз Абдувалиева 30 ноябр 2020 14:01\nМани фикримча Заринани гунохини тўкиб гийбат қигунича одамла ўзини билволишсин ўзини хайоти қанақа аввал ўзини мукаммал диб билса бемалол бирови гийбат қилишсин.\nЗайнаб Маткаримова 30 ноябр 2020 13:36\nХар ким хаёти узи кулида, биров аралашига хакки йук! Аралашмокчи булганлар аввал узига савол берсин! Мен хаёт тарзимни йулимни тугри танлаганманми?\nГулнора 30 ноябр 2020 13:25\nКимнидир шахсий хаётини мухокама килгандан кура одамларга фойдалирок иш килинглар.\nO`ZBEK 30 ноябр 2020 11:43\nФарзандингизни хам Ўзингизни хам соғлигингизни берсин. Қолганлар ғийбат қилиб ичини еб қолаверсин.\nмухаррам 30 ноябр 2020 11:37\nХеч кимга кизиги йук.У ким узи.Намунча узини пиар килишни яхши куради бу актрисалар.Хамма яхши билади боланинг отаси кимлигини.Узбекистонга хали бери кира олмаса керак.\nИсмингиз otabek 14 декабр 2020 19:41\nМен тушунмадим демак биринчи боласи беникох тугилган яъни хароми хисобланади. Тушунмаганим сабаби ким булишидан катъий назар бундай мавзуни сайтда ёритиш нотугри узбекмиз худога шукр. Шахсий фикр. ,\nЎзбекистон янгиликлари » Шоу-бизнес » “Турмуш ўртоғимнинг исми ...”, – Зарина Низомиддинова шахсий ҳаёти ҳақидаги саволларга жавоб берди